Kažu da brakovi fudbalera teško opstaju međutim Zinedine Zidane je 30 godina u srećnom braku - Trendy portal\nPočetna Lifestyle Kažu da brakovi fudbalera teško opstaju međutim Zinedine Zidane je 30 godina...\nKažu da brakovi fudbalera teško opstaju međutim Zinedine Zidane je 30 godina u srećnom braku\nDanas trener, Zinedine Zidane 90-ih je bio velika fudbalska zvezda i reprezentativac Francuske, prepoznatljiv po svojoj brzini i umeću sa loptom, a i danas pored velikog broja fanova kao trenera ima i veliki broj obožavateljki širom sveta.\nMeđutim njemu to ne predstavlja ništa. Trenutno na luksuznoj jahti plovi oko španskog ostrva Formentera, gde mu društvo pravi supruga Veronique i njihovo četvoro dece: 23-godišnji Enzo Alan, 20-godišnji Luca, 16-godišnji Théo i 12-godišnji Elyaz.\nSvojim privatnim životom Zidane itekako može biti uzor mnogim svojim kolegama, budući da je sa suprugom u vezi otkako su oboje imali tek 16 godina, a venčali su se već pet godina kasnije.\nPrethodni članakDo kraja godine Samsung nam donosi svoj prvi savitljivi Galaxy smartfon\nSledeći članakPineapple boobs – Trend na Instagramu koji je definitivno oduševio muškarce\nDel Boy i Rodney opet zajedno! „Mućke“ se vraćaju na veliku scenu\nJabuke i njihov značaj u ishrani


o novonastaloj situaciji na relaciji beograd - podgorica\n14.06.2019. 10:04h 14.06.2019. 10:08h\nOvo može da izazove velike probleme, rekao je Dačić i podsetio da su se Crna Gora i Srbija tokom istorije uvek podržavale i da nikada nisu ratovale jedna protiv druge\nBEOGRAD - Ne savetujem nikom da ide protiv svetinja.. Ko god da je išao protiv svetinja, nije dobro prošao - rekao je jutros šef srpske diplomatije Ivica Dačić gostujući u jutarnjem programu javnog servisa povodom molbe predsednika Srbije Aleksandra Vučića crnogorskoj vladi da ne usvaja zakon koji bi u pitanje mogao da dovede slobodu veroispovesti i imovinu SPC.\n- Zar neko stvarno misli da će zauzeti Ostrog i oteti ga od SPC? Od koga da ga otme i uzme - kazao je Dačić i objasnio da Crna Gora već godinama antisrpskim stavovima pokušava da izgradi svoj položaj u svetu.\nUkazao je da je Vučić pokazao prijateljski odnos i da je istakao da ne želi da kvari dobre odnose sa Crnom Gorom već je zamolio da se ne izazivaju sukobi i problemi i podsetio da Srbija i Crna Gora nikada u istoriji nisu radile jedna protiv druge. "Ovo može da izazove velike probleme", rekao je Dačić.\nOn je ocenio da se Vučić poneo časno, sa željom da se spreče sukobi i da je Srbija pokazala prijateljski odnos. "Zamislite kada bi Srbija probala da donese sličan zakon koji se odnosi na neke druge narode koji žive kod nas", rekao je Dačić i pozvao Crnu Goru da ne ide tim putem.\nDačić je rekao da se u Crnoj Gori više od 30 odsto stanovnika izjašnjava kao Srbi, ali da se u tom zemlji shvataju kao antidržavni element. On je istakao da je mnogo bilo odluka crnogorskih vlasti u tom pravcu, a da je jedna od njih i priznanje nezavisnosti Kosova kada, kako je naveo, Crna Gora nije išla samo protiv srpskih interesa već i protiv crnogorskih interesa.\nMinistar je rekao i da nije čuo toliko izjava od raznih vladika tim povodom a da je bilo mnogo nastupa predstavnika SPC o drugim političkim pitanjima. "Ako imate hrabrosti da napadnete Vučića i Dačića zbog neke ideje, valjda smete sad nekoga u Crnoj Gori zbog toga", rekao je Dačić. Dačić je rekao da se i ranije zalagao za jače mere prema onima koji ne poštuju interese Srbije.\nIvica DačićsvetinjeOstrogCrna GorazakonSPC


Srpski duel u ABA ligi – Partizan čeka FMP - BIGportal.ba\n23 Januara, 2021 23 Januara, 2021 0126\nKošarkaši Partizana će u 16. kolu ABA lige dočekati FMP iz Železnika.\nMeč u Hali sportova “Ranko Žeravica” je na programu od 19 časova\nPred novi meč protiv ekipe iz Železnika, trener Partizana Saša Filipovski je otkrio šta njegovi igrači treba da urade kako bi ostvarili trijumf.\n“Skoncentrisani smo na to da odigramo dobru odbranu i popravimo greške koje smo pravili u prošloj utakmici. Igra FMP bazira se na ‘pik end rolu’ i igri 1 na 1. Igraju široko u napadu, tako da će u ovom meču osnove u odbrani biti vrlo važne. Moramo da se borimo za skok u napadu i želim da što više „delimo“ loptu i da donosimo dobre odluke. Plejmejkeri moraju što brže i bolje da uvedu u igru svoje saigrače”, poručiio je Filipovski.\nBek crno-belih Uroš Trifunović kaže da je ovo prava prilika da se započne trijumfalna serija.\n“Moramo da izađemo iz faze u kojoj se trenutno nalazimo i meč protiv FMP je prva prilika za to. Oni su se pojačali u odnosu na našu poslednju odigranu utakmicu sa trojicom novih igrača i sigurno će biti motivisani protiv nas, što je i nama motiv više . Mislim da je samo potrebno da uđemo jako u utakmicu. Dobro treniramo, dižemo hemiju u ekipi i borimo se da dobijemo svaki meč koji je pred nama”, naglasio je Trifunović.


EMA još nije dala preporuku za treću dozu! Zemlje na sopstvenu odgovornost koriste buster vakcine - IndeksOnline.rs\nNaslovna COVID-19 EMA još nije dala preporuku za treću dozu! Zemlje na sopstvenu odgovornost...\nEMA još nije dala preporuku za treću dozu! Zemlje na sopstvenu odgovornost koriste buster vakcine\nBRISEL – Zemlje Evropske unije koje odluče da korište dodatnu treću dozu vakcine protiv Kovid-19, mogu se suočiti sa pravnim problemima, jer regulatorna Evropska agencija za lekove (EMA) još nije preporučila dodatnu dozu vakcine, saopštila je danas Evropska komisija.\nPrethodni tekstSTANJE U BOLNICI SVE TEŽE: U Novom Pazaru se od korone leči blizu 100 pacijenata\nSledeći tekstVlada Federacije Bosne i Hercegovine naložila strože mere protiv korone


UHAPŠENO DEVET OSOBA U MAKEDONIJI - JUGPRESS\nUHAPŠENO DEVET OSOBA U MAKEDONIJI\nMinistar unutrašnjih poslova Makedonije Mitko Čavkov rekao je danas da je makedonska policija u današnjoj opsežnoj akciji po nazivom “Ćelija” uhapsila devet osoba, koje su osumnjičene za organizovanje i vrbovanje pripadnika paravojnih formacija za ratovanje na Bliskom Istoku a da je 27 “ nedostupno” .\nOn je na konferenciji za novinare rekao da su svi uhapšeni “državljani raznih nacionalnosti” a da je sakupljanje dokaza protiv osumnjičenih započeto u septembru 2014. i trajalo je do jula ove godine.\nMediji na makedonskom su preneli da je policija jutros pretresla Tutunsez džamiju u Skoplju, internet kafe “Fast net” i prostorije dve nevladine organizacije.\nPolicija je izvršila pretres objekata u Gostivaru, Strugi, Tetovu i Kumanovu.\nČavkov je danas rekao da se dvadesetak osumnjičenih najverovatnije nalazi na bojištima u Siriji.\nU današnjoj akciji je uhapšen i imam iz Skoplja.\nPolicija navodi da ima dokaze da je on jedan od ideologa organizovanja i vrbovanja pojedinaca za odlazak u paravojne formacije u kriznim zemljama.\nNa novinarsko pitanje da li policija ima saznanja da li su povratnici iz Sirije planirali napade u Makedoniji, Čavkov je rekao da postoji opasnost od napada i da je akcija “Ćelija” radi toga i preduzeta”.\nPo njegovim rečima devetorica uhapšenih su već izvedeni pred Krivični sud u Skoplju.\nMediji u Makedoniji su jutros objavili da je uhapšen imam Tutunsuz i Jahja Pašine džamije Redžep Memiši, za koga je Islamska verska zajednica odavno tvrdila da nije pod njenom kontrolom i da se tamo “izvitoperuje izvorni islam”.\nDanašnju policijsku akciju je praktično najavio I premijer Makedonije Nikola Gruevski u svom govoru na veliki makedonski praznik Ilinden, 2. avgusta.\n“Ukoliko neko misli da je ova migrantska kriza nekakav talas koji će brzo proći, vara se. Ovo je samo početak novog vida velike seobe koja će tek dobiti zamah. Pretnja od terorizma lebdi nad nama kao i nad celom Evropom”, rekao je tada Gruevski.\nDodao je I da radikalne grupacije otvoreno prete a, kako je rekao “ povremeno i dejstvuju”.


Gaši: Dokumenta dostavljena veteranima OVK pripadaju Specijalnom sudu\nIstražiteljima Specijalnog suda za zločine pripadnika bivše OVK predata je i druga količina dokumenata pristiglih u Organizaciju veterana. Advokat Tom Gaši kazao je za RTV Kim da dokumentacija pripada Specijalnom sudu.\nDa je novi paket sa materijalima za koje se sumnja da su iz Specijalnog suda dostavljen Organizaciji ratnih veterana bivše OVK potvrdio je sinoć predsednik te organizacije Hisni Gucati.\nPredaju dokumenata danas je potvrdio i pravni zastupnik veterana OVK advokat Tom Gaši.\n„Ovo je već drugi put da nepozanto lice donosi dokumentaciju Specijalnog suda u Hagu. U pitanju je nekoliko hiljada dokumenata i danas smo ih ponovo predali istražiteljima Specijalnog suda koji su došli u kancelarije Organizacije bivših pripadnika OVK“, kazao je Gaši.\nOn je dodao da nije normalna situacija da dokumantacija iz Specijalnog Suda već drugi put pristiže na adresu Organizacije ratnih veterana OVK i potvrdio da ta dokumentacija pripada Specijalnom sudu, "budući da i oznaka na dokumentima to potvrđuje".\n„Ja sam, kao njihov advokat, svim novinarima rekao da oni ne smeju nikako da objavljuju imena svedoka i ostalih, bilo gde. Oni nemaju nikakav razlog da objave imena svedoka, ali mogu da objave imena institucija koje su zajedno radile za Specijalni sud, a to su institucije Srbije i Specijalnog tužilaštva“, naveo je Gaši.\nPrva tura dokumenata sa oko 4.000 dosijea, u kojima se navodno nalaze podaci o svedocima Specijalnog suda u Hagu stigla je na adresu Organizacije veterana bivše OVK pre desetak dana.\nIz Specijalnog suda u Hagu su više puta za razne medije izjavljivali da "pažljivo prate medijske izveštaje, te na čitav slučaj nemaju komentar".


Sednica Saveta za nacionalnu bezbednost Srbije u februaru 2022. godine\nMinistarstvo spoljnih poslova i Vlada Srbije nastavljaju da rade na povlačenju priznanja Kosova, poručio je ministar spoljnih poslova Nikola Selaković.\nOn se obratio javnosti nakon sednice Saveta za nacionalnu bezbednost kojom je predsedavao predsednik Srbije Aleksandar Vučić.\nDan nakon što je Kosovo apliciralo za članstvo u Savetu Evrope (SE) u Beogradu je održan sastanak predstavnika službi za bezbednost. Savet za nacionalnu bezbednost okuplja najviše predstavnike iz sektora odbrane i bezbednosti u Srbiji, a njime predsedava šef države.\n"Kao ministar spoljnih poslova danas sam predsedniku Vučiću predao diplomatske note četiri države koje su povukle priznanje Kosova, a Savet za nacionalnu bezbednost ovlastio je Vučića da u trenutku kada to bude smatrao potrebnim i širu javnost obavesti o kojim državama je reč", rekao je Selaković.\nSelaković nije naveo o kojim državama je reč.\n"Ovim gestom želimo da damo šansu državama članicama Saveta Evrope (SE) da u junu ne pokrenu postupak prijema tzv. Kosova u SE", rekao je on.\nVlasti Kosova potvrdile su 12. maja da su i zvanično podnele zahtev za članstvo u toj međunarodnoj organizaciji za ljudska prava, demokratiju i vladavinu prava sa sedištem u Strazburu, u Francuskoj.\nŠef diplomatije Srbije Nikola Selaković je takođe izneo tvrdnju da su srpske službe bezbednosti došle do informacija da "najmanje dve velike države u ovom trenutku rade na pružanju ozbiljne logističke podrške Prištini u njihovoj kampanji za dobijanje novih priznanja, ali i u onemogućavanju kampanje povlačenja priznanja".\nOn takođe nije rekao o kojim je državama reč.\nSelaković je naveo da Priština ne poštuje Vašingtonski sporazum kojim se obavezala na jednogodišnji moratorijum od prijavljivanja za članstvo u međunarodnim organizacijama.\nTim sporazumom koji je potpisan u septembru 2020, u vreme administracije prethodnog američkog predsednika Donalda Trampa (Trump), Srbija se obavezala da će se na isti period uzdržati od diplomatske kampanje za povlačenja priznanja nezavisnosti Kosova.\n"Predajom formalnog zahteva za članstvo u SE Priština je pokazala da ne poštuje postignuti sporazum. Pokazala je da nema nameru da do bilo kakvog rešenja dolazi putem dijaloga sa Beogradom već se po ko zna koji put odlučila na unilateralni pristup", ocenio je Selaković.\nOn je naveo da su zvaničnici SAD na prvu godišnjicu Vašingtonskog sporazuma pozvali Beograd i Prištinu da taj sporazum poštuju.\nJednogodišnji moratorijum je istekao 4. septembra 2021. Na godišnjicu sporazuma Stejt department je ohrabrio Kosovo i Srbiju da nastave sa moratorijumom na pitanja priznavanja koja komplikuju napredak u tehničkim oblastima.\nSada, povodom tvrdnji zvaničnog Beograda da je Kosovo, zahtevom da se pridruži Savetu Evrope, prekršilo odredbe Vašingtonskog sporazuma, Stejt department je naveo da su Kosovo i Srbija suverene zemlje koje imaju pravo da odrede sopstvene spoljnopolitičke prioritete.\n"Moratorijum je bio osmišljen da bi se proširio prostor za razgovor i kompromis između Kosova i Srbije, za koji verujemo da je u strateškom interesu obe zemlje", naveo je portparol Stejt departmenta u pisanom odgovoru za Glas Amerike.\nVašingtonskim sporazumom Srbija i Kosovo su se u odvojenim dokumentima obavezali na ekonomsku saradnju, ali i saradnju sa Sjedinjenim Državama.\nOsim što nije članica Evropske unije, Kosovo nije članica ni Svetske trgovinske organizacije, Međunarodne kriminalističke policijske organizacije (INTERPOL) i drugih.\nKao međunarodna organizacija, Savet Evrope ne može da donosi zakone, ali ima sposobnost da promoviše primenu međunarodnih sporazuma koje su države članice postigle o različitim temama. Dva ključna tela Saveta su Komitet ministara i Parlamentarna skupština.\nŠta bi značilo članstvo Kosova u SE?\nKatarina Golubović, predsednica Komiteta pravnika za ljudska prava (YUKOM), kaže da bi Kosovo ulaskom u SE ušlo u sistem prava i obaveza na međunarodnom planu što znači da bi trebalo da potpiše mnoštvo međunarodnih konvencija kojima bi građanima bila garantovana neka nova prava u skladu sa evropskim standardima.\n"Građani bi mogli da se obrate određenim institucijama SE, najpopularnijem Evropskom sudu za ljudska prava, ali i nekim drugim telima koja su zadužena za ljudska prava", objašnjava ona.\nEvropski sud za ljudska prava donosi obavezujuće presude po kojima neka država mora da izvrši određenu obavezu.\nSvi kandidati za članstvo u Savetu Evrope dužni su, kako navodi za RSE Pavle Kilibarda sa Univerziteta u Ženevi, da ratifikuju Evropsku konvenciju o ljudskim pravima kao jedan od najvažnijih instrumenata ove organizacije.\n"To omogućuje pojedincima i drugim državama da protiv njih podnesu predstavke u slučaju kršenja ljudskih prava", navodi Kilibarda.\nOn objašnjava da je Evropska konvencija o ljudskim pravima već primenjiva na teritoriji Kosova od 1999. godine na osnovu Rezolucije 1244 Saveta bezbednosti Ujedinjenih nacija.\n"Jedino što bi se u ovom pogledu promenilo u slučaju članstva u Savetu Evrope, odnosno ratifikacijom Evropske konvencije, jeste da bi Evropski sud za ljudska prava stekao jurisdikciju nad Prištinom, što sada nije slučaj", objašnjava Kilibarda.\nSagovornici RSE takođe navode da bi, iako se puna državnost stiče u Ujedinjenim nacijama, prijem Kosova u SE značio diplomatski poraz Srbije i otežao njenu poziciju u insistiranju na očuvanju svog teritorijalnog integriteta.\n"Nepisano pravilo je da država koja želi da postane punopravni član EU, bude desetak godina članica SE. Ono postoji da bi se kroz sistem SE vršio monitoring zaštite ljudskih prava i postojanja vladavine prava u jednoj zemlji", objašnjava Golubović.\nSrbija ne priznaje nezavisnost Kosova. Beograd i Priština od 2011. godine vode dijalog o normalizaciji odnosa pod pokroviteljstvom Evropske unije čiji je cilj postizanje pravno obavezujućeg sporazuma.\nNemački kancelar Olaf Šolc (Scholtz) je 4. maja, kada se u odvojenim susretima u Berlinu sreo sa premijerom Kosova Aljbinom Kurtijem i predsednikom Srbije Aleksandrom Vučićem, rekao da će konačni sporazum između Beograda i Prištine morati da sadrži i priznanje Kosova.\nReakcije Beograda na zahtev Kosova za članstvo u SE\nPredsednik Srbije Aleksandar Vučić je 12. maja novinarima u Beogradu rekao da će Srbija "dati sve od sebe da pokaže da može da se bori".\nPredsednik Srbije je poručio i da "ovu igru vode ključne zapadne zemlje", te da je Srbija "mala slobodarska zemlja koja čuva svoj suverenitet i pravo na svoje odlučivanje".\n"Pokušaćemo da im se na miran i diplomatski način po tom pitanju suprotstavimo", naveo je on.\nSvoj stav o aplikaciji Kosova izneo je 12. maja i ministar unutrašnjih poslova Srbije, Aleksandar Vulin, koji je poručio da, ako se članstvo ostvari, Srbija treba da proglasi i političku neutralnost kao što je proglasila i vojnu.\nSrbija, koja pretenduje da postane članica Evropske unije (EU), vodi politiku nesvrstavanja ni u jedan vojni savez. Ipak, vlasti u Srbiji sarađuju i sa NATO i sa Organizacijom dogovora o kolektivnoj bezbednosti (ODKB) sa sedištem u Rusiji.\n"Šta zemlje članice Evropske unije zaista misle o Srbiji, pokazaće njihovo glasanje po zahtevu Prištine za njeno članstvo u Savetu Evrope. Ne moramo da čekamo još dvadeset godina da bismo znali da li EU želi Srbiju u svom članstvu, biće dovoljno da glasaju ili ne glasaju protiv prijema teritorije u organizaciju koju čine države", ocenio je Vulin.\nŠta su rekli zvaničnici Kosova?\nVlada Kosova, koja je prethodno odobrila inicijativu za članstvo Kosova u Savetu Evrope, navela je u saopštenju da su ljudska prava i osnovne slobode zagarantovane Ustavom Kosova, te da to podrazumeva konvencija Saveta Evrope, uključujući Univerzalnu deklaraciju o ljudskim pravima i Evropsku konvenciju za zaštitu ljudskih prava.\nMinistarka spoljnih poslova Kosova Donika Grvala poručila je u svojoj video poruci da je Kosovo najdemokratskija i proevropska zemlja u regionu, te da je optimistična oko članstva u toj organizaciji za ljudska prava.


Aleksandar Obradović | VAmedia - info portal\nОзнака: Aleksandar Obradović\nProtest podrške Aleksandru Obradoviću 13. decembar\nProtesti podrške uzbunjivaču Aleksandru Obradoviću biće nastavljeni i večeras na Gradskom trgu od 18h. Nakon što je prošlog petka uzbunjivaču Aleksandru Obradoviću uručena nagrada „Dobar primer novog optimizma“, protesti podrške… Read more »\nNaslovne vesti, Politika Aleksandar Obradović, najava, petak 13.decembar, protest\nProtest – Sloboda za Aleksandra –petak 29.novembar\nU petak, 29. novembra biće 73 dana od hapšenja Aleksandra Obradovića i 47 od kada mu je kućnim pritvorom ograničena sloboda kretanja. Prema rečima Vladimira Gajića, Aleksandrovog advokata, njegov klijent… Read more »\nNaslovne vesti, Politika Aleksandar Obradović, Gradski trg, najava, protest\nProtest – Sloboda za Aleksandra – petak 22.novembar\nI ovog petka na Gradskom trgu biće održan protest pod nazivom “Sloboda za Aleksandra”. Na ovom protestu od 18 h izmedju ostalog govoriće I Valjevac Bogoljub Arsenijević Maki, navodi se… Read more »\nNaslovne vesti, Politika 22.novembar, Aleksandar Obradović, Gradski trg, protest\nDvostruko više gradjana okupilo se ovog petka na Gradskom trgu u Valjevu gde je organizovan protest podrške uzbunjivaču Aleksandru Obradoviću. „Ovde ćete pasti jer se Srbija ne može umiriti“, bila… Read more »\nNaslovne vesti, Politika Aleksandar Obradović, baklje, Dumanović, Gradski trg, Krušik, Obradović, podrška, protest, Rakić, Srbija, Stefanović, umiriti, Vučić


Iranske kompanije izrazile spremnost za prisustvo na bh. tržištu – Fokus.ba\nIranske kompanije izrazile spremnost za prisustvo na bh. tržištu\nIran je uspio ponovo da stupi na svjetsku ekonomsku scenu, poručio je danas iranski ambasador u Bosni i Hercegovini Seyad Hossein Rajabi komentarišući nedavno ukidanje ekonomskih sankcija prema Iranu koje se, prema mišljenju mnogih, mora iskoristiti kao prilika za ekonomski razvoj te zemlje i uspostavu sigurnosti i stabilnosti u regiji, javlja Anadolu Agency (AA).\nKako je kazao, nakon izjava Frederice Mogherini, visoke predstavnice Evropske unije (EU) za vanjske poslove i sigurnosnu politiku, i iranskog ministra vanjskih poslova Javada Zarifa, 16. januara ove godine, već je normalizovana privredno-ekonomska veza Irana sa drugim zemljama, tačnije svjetskim tržištem. Od tada je, ističe Rajabi, ukinuto šest rezolucija UN-a o sankcijama protiv Irana, kao i ekonomske sankcije, brodarstva, transporta…\n“Iran je uspio ponovo da stupi na svjetsku ekonomsku scenu. Imovina Irana je odblokirana”, naglasio je Rajabi.\nAmbasador Rajabi je govoreći o iranskom nuklearnom programu kroz historiju kazao da je nakon osnivanja Međunarodne agencije za atomsku energiju (IAEA) 1975. godine Iran postao njena članica.\n“S obzirom na ogromni teritorij koji ima država Iran, kao i činjenicu da veći dio tog teritorija čini pustinja i dijelovi sa malom količinom padavina, ova zemlja ima potrebu za miroljubivu upotrebu nuklearne energije”, istakao je Rajabi.\nPodsjetio je i na to da je nakon usvajanja zajedničkog akcionog plana između Irana i zemalja članica grupe 5+1 (Njemačka, Rusija, Kina, Sjedinjene Američke Države, Francuska i Velika Britanija), Vijeće sigurnosti UN-a u julu 2015. izglasalo da se ukinu sve ranije odluke o sankcijama te da se postavi novi program.\nIpak, ova odluka uključila je i mehanizam koji omogućava ponovno uvođenje starih sankcija. Prema ovoj odluci, tokom idućih pet godina će ostati embargo UN-a za prodaju i izvoz teškog konvencionalnog oružja, a embargo na trgovinu balističkih raketa će biti na snazi još osam godina. Tokom ovog perioda, zemlje koje budu željele vršiti prodaju balističkih raketa ili konvencionalnog oružja, to će moći uraditi samo uz dozvolu Vijeća sigurnosti UN-a.\nAko se Iran bude pridržavao sporazuma do kraja, odnosno ako to potvrdi IAEA, u roku od deset godina trebale bi biti ukinute sve sankcije ovoj zemlji i tako bi sa dnevnog reda Vijeća trebao biti u potpunosi izbačen član “Iranski nuklearni program”.\nU slučaju da dođe do kršenja sporazuma od strane Irana, te ako to bude dokazano uz sve neophodne procedure, dolazi do automatskog vraćanja starih sankcija.\n“Tokom svih ovih godina, koliko je aktuelno pitanje iranskog nuklearnog programa, ovaj program je permanentno bio pod nadzorom IAEA-e”, poručio je Rajabi.\nOdgovarajući na novinarsko pitanje o tome šta ukidanje sankcija znači u kontekstu BiH, Rajabi je podsjetio da je u Teheranu nedavno boravila i privredna delegacija iz BiH na čelu sa ministrom Mirkom Šarovićem.\n“Iransko tržište sa 76 miliona stanovnika sigurno je da može da prihvati određene proizvode iz BiH, a iranske investicijske kompanije su izrazile spremnost za prisustvo na bh. tržištu. Smatramo da postoje ogromni kapaciteti za saradnju dviju zemalja u oblasti industrije, privrede i investicija”, istakao je Rajabi.\nNaglasio je da je odblokiran iranski novac koji je bio blokiran u evropskim zemljama i Americi, a koji će biti korišten za investicije i implementaciju infrastrukturalnih projekata u zemlji.\nGovorio je i o odnosima Irana i Saudijske Arabije, kazavši da su dobrosusjedski odnosi jedan od glavnih prioriteta Irana. Rajabi je napomenuo kako u regionu postoje velike zemlje, poput Turske, Egipta i Saudijske Arabije, koje imaju veliki uticaj na regionalna dešavanja.\n“Mi sa naše strane radimo na jačanju i širenju saradnje sa Saudijskom Arabijom, ali to iziskuje promjenu politike i ponašanja te zemlje u smislu da se ne izazivaju nove tenzije u regionu”, poručio je Rajabi.\nDodao je kako iranski raketni program nema veze sa iranskim nuklearnim programom i da neće uticati na provedbu postignutog nuklearnog sporazuma.\nO uticaju ukidanja sankcija na stav Irana u vezi sa krizom u Siriji, Rajabi je kazao kako je njegova zemlja aktivno učestvovala u rješavanju te krize i prije i nakon ukidanja sankcija te da su spremni da pomognu toj zemlji.\n#iran#Seyad Hossein Rajabi\nRouhani: Zaraženo 25 miliona Iranaca, a 35 miliona u opasnosti od zaraze


Strancima iz nekoliko zemalja zabranjen ulaz u BiH – Fokus.ba\nStrancima iz nekoliko zemalja zabranjen ulaz u BiH\nZabranjuje se ulazak stranim državljanima koji ulaze u Bosnu i Hercegovinu s područja sa intenzivnom transmisijom koronavirusa\nVijeće ministara Bosne i Hercegovine na današnjoj vanrednoj telefonskoj sjednici, na prijedlog Ministarstva sigurnosti BiH, donijelo je Odluku o propisivanju dodatnih uvjeta za ulazak stranaca u Bosnu i Hercegovinu.\nOdlukom se propisuju dodatni uvjeti za ulazak stranaca u BiH, koji se odnose na zabranu ulaska stranaca koji dolaze sa određenih područja sa intenzivnom transmisijom koronavirusa, a radi sprečavanja širenja i suzbijanja zaraznih bolesti, odnosno koronavirusa (COVID-19), kao i posjedovanje određene vrste putne isprave.\nZabranjuje se ulazak stranim državljanima koji ulaze u Bosnu i Hercegovinu s područja sa intenzivnom transmisijom koronavirusa, a posebno iz provincija Kine (Wuhan), Južne Koreje, Japana, Italije, Irana, Francuske, Rumunije, Njemačke, Austrije, Španije, Švicarske i Belgije.\nStranac može ući u BiH isključivo s važećim pasošem, a stranom državljaninu kojem se zabranjuje ulazak na teritoriju BiH Granična policija BiH, na zahtjev stranca, izdaje rješenje o odbijanju ulaska u skladu sa Zakonom o strancima.\nVijeće ministara BiH zadužilo je Ministarstvo vanjskih poslova BiH da o realizaciji ove Odluke obavijesti diplomatsko konzularna predstavništva. Odluka stupa na snagu danom donošenja i objavljuje se u “Službenom glasniku BiH”, saopćeno je iz Vijeća ministara BiH.\nU Kantonu Sarajevo ponovo više oporavljenih nego novozaraženih\nOtkriven pokazatelj teškog toka oboljenja od COVID-a 19\nRok nije bio kriterij tendera koji je paralizovao saobraćaj u Sarajevu (VIDEO)\nBosna i Hercegovina i NATO imaju snažno partnerstvo


Novosti – Page 88 – ZZJZ FBiH\nNovostiBy Maja Kojovic April 30, 2020\nPovodom medijskih upita vezanih za nabavu respiratora, a koju je obavila Federalna uprava Civilne zaštite, želimo podsjetiti da je Zavod za javno zdravstvo Federacije BiH izradio, na osnovu iskazanih potreba sa razine županija, prijedlog potrebnih medicinskih sredstava i zaštitne opreme koji je usvojio Krizni stožer Federalnog ministarstva zdravstva, te dostavio Federalnom stožeru Civilne zaštite. Zavod…\nNovostiBy Maja Kojovic April 29, 2020\nNesumnjivo da će nakon prvog udara pandemije COVID-19 i različitih mehanizama koje su zemlje širom svijeta realizirale u cilju zaštite zdravlja stanovništva i omogućavanju funkcioniranja zdravstvenih sistema, uslijediti brojna istraživanja i analize o svim faktorima koji doprinose širenju ove bolesti. Ovom prilikom zadržaćemo se na pušenju . Pušenje predstavlja najznačajniji pojedinačni faktor rizika za nastanak…\nSvjetski dan zaštite na radu 2020.\nMeđunarodna organizacija rada (ILO) započela je praćenje Svjetskog dana sigurnosti i zdravlja na radu 28. travnja/aprila 2003. godine. ILO, kao >UN organizacija je posvećena unapređivanju mogućnosti da ljudi imaju pristojne uvjete za rad, te slobodu, jednakost, sigurnost i ljudsko dostojanstvo u svom produktivnom radu. Cilj obilježavanja ovog dana je promocija prava na radnom mjestu, podsticanje…\nPlatforma za samoprocjenu zdravstvenog stanja- obavijest\nNekategorizirano, NovostiBy Maja Kojovic April 29, 2020\nObavještavamo Vas da je od danas na web stranici Zavoda za javno zdravstvo Federacije BiH dostupna platforma za samoprocjenu zdravstvenog stanja građanki i građana Federacije BiH, koja je uspostavljena u suradnji sa Oracle-om i njegovim partnerom Comtrade- sistem integracije d.o.o. Cilj platforme je educirati stanovništvo kako da prepoznaju simptome zaraze koronavirusom kod sebe i drugih,…\nEuropski tjedan imunizacije 2020.\nNovostiBy Maja Kojovic April 27, 2020\nSvake godine, u posljednjem tjednu travnja, Bosna i Hercegovina, kao i ostale države članice Savjetske zdravstvene organizacije, obilježavaju Europski tjedan imunizacije. Tjedan imunizacije je inicijativa koja je koordinirana od strane Regionalnog ureda Svjetske zdravstvene organizacije za Europu, u suradnji sa zemljama članicama i partnerima, sa idejom da se pažnja opće javnosti i zdravstvenih djelatnika usmjeri…


Hendi Centar Koloseum - O nama\nUdruženje Hendi Centar Koloseum je Udruženje gradjana osnovano 1987 god. na inicijativu 5 osoba sa invaliditetom i 5 stručnih saradnika. Od osnivanja do danas Udruženje je jednom promenilo naziv kada smo uskladili Statut sa važećim propisima. Udruženje je registrovano u APR-u 2009 god. pod brojem BU/66.\nCiljevi Udruženja su: unapredjenje položaja osoba sa invaliditetom, edukacija i značaj integracije osoba sa invaliditetom u javnom zivotu, revizija pristupačnosti, promovisanje osoba sa invaliditetom kroz organizovanje kulturnih i sportskih manifestacija, organizovanje seminara i studijskih putovanja, a u cilju afirmacije osoba sa invaliditetom.\nOrganizuje promociju aktivnog života i potpune gradjanske participacije osoba sa invaliditetom i njihovih organizacija u Srbiji putem filmskog amaterskog stvaralaštva.\nOrganizuje kampove za osobe sa invaliditetom za razvijanje sposobnosi održavanja dobrih odnosa sa drugima kako unutar tako i izvan porodičnog kruga.\nOrganizuje stručne skupove, seminare, okrugle stolove, studijska putovanja i druge oblike edukacije uz aktivno učešče osoba sa invaliditetom.\nIzdaje brošure – publikacije\nKroz projektne aktivnosti pruža usluge psihosocijalne podrškei i personalne asistencije osobama sa invaliditetom\nOrganizuje kreativne radionice –razvijanje kapaciteta osoba sa invaliditetom kroz sport i kulturu\nBrojne projekte i programe sa ciljem unapređenja kvaliteta života osoba sa invaliditetom.\nUdruženja je sistem jednakih mogućnosti osoba sa invaliditetom, prihvatanje različitosti i poštovanje njihovih ljudskih prava.\nUdruženja je zagovaranje modela za ravnopravno i aktivno učešće osoba sa invaliditetom u ukupnom razvoju zajednice te razvijanje društvene svesti o pravima, potrebama i potencijalima osoba sa invaliditetom.


Jeftini letovi iz Šri Lanke do Bahama - Avio karte Šri Lanka Bahame - eSky.rs\nAvio karte do Bahama\nAvio karte iz Šri Lanke do Bahama\nPretražite letove iz Šri Lanke do Bahama\nProverite najbolje prilike za letove iz Šri Lanke do Bahama\n✔ Postoje li posebne ponude za letove iz Šri Lanke do Bahama na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Bahama?\n✔ Ako rezervišem let iz Šri Lanke do Bahama, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Bahama?\nBudite sigurni, da na eSky.rs ponuda letova iz Šri Lanke do Bahama uključuje ne samo niskotarifne avio-kompanije, već i one koje su specijalizovane za visoki standard.


Sve što ste želeli da znate o programu Startap Akademije (a niste nas do sada pitali) – Startit\nPripreme za treću generaciju Startap Akademije, koja počinje za radom već sledećeg meseca su u punom jeku. Veliki broj prijava koji je do sada pristigao nam predstavlja podstrek i potvrdu da u našoj zajednici itekako postoji potreba za ovakvim programom – ali i da ponovo imamo daleko više prijava nego predviđenih mesta. Dakle, ako još uvek razmišljate o pokretanju svoje preduzetničke karijere i upisivanju Startap Akademije, najtoplije preporučujem da se prijavite – nije ostalo još puno vremena.\nOsim prijava, dobili smo i ne mali broj pitanja o samom programu. Na mnoge od njih ćemo odgovoriti ove srede u Domu Omladine, na otvorenom događaju Startap Akademije. Ipak, ovo je dobra prilika i da napišemo nešto više o samom programu i njegovim ciljevima.\nKako program Startap Akademije izgleda (i zašto baš tako)\nKao i sami startapi koji kroz program prolaze, kurikulum Startap Akademije konstantno evoluira i menja se na osnovu zahteva i feedbacka svog tržišta, odnosno preduzetnika kojima je namenjen. Radeći sa poslednje dve generacije akademaca, zajedno smo identifikovali neke od tačaka spoticanja na koje većina timova nailazi. Istovremeno, naučili smo i gde smo mi kao edukatori dobri, a gde nešto lošiji i gde zajednički trud akademaca sa jedne, i mentora, predavača i ljudi iz organizacije SEE ICT i same Akademije ima najviše efekta.\nKako definišemo uspeh\nIako je sticanje znanja logičan zadatak svakog obrazovnog programa, verujemo da je bez jasnih ciljeva i KPIjeva prilično besmisleno pričati o stepenu uspeha. Osnovni cilj Startap Akademije je da vas za što kraće vreme osposobi da sa sigurnošću potvrdite tržišni potencijal svoje ideje, saznate sve što treba da znate o svojim budućim kupcima i korisnicima, i naučite kako da na pravi način komunicirate sa partnerima i investitorima. Smatraćemo da smo uspeli ako nakon osam nedelja programa polaznici Startap Akademije postanu spremni za dobijanje investicije i brzu izradu i lansiranje proizvoda.\nStatistika prethodne dve generacije je pokazala da je preko 80% timova koji su uspešno prošli kroz program obezbedilo svoju prvu investiciju ili lansiralo proizvod bootstrap-ujući u prvih šest meseci nakon diplomiranja.\nNajteže je naći problem vredan rešavanja\nPreviše startapa počinje sa idejom za proizvod za koji misle da ljudi želeti da ga koriste. Troše mesece, nekada i godine na usavršavanje tog proizvoda, pritom ga nikada ne pokazujući – makar i u rudimentarnoj formi – potencijalnim korisnicima. Kada konačno lansiraju i ne naiđu na pozitivnu reakciju i interesovanje tržišta, to je najčešće upravo zbog činjenice da nikada nisu razgovarali sa potencijalnim korisnicima i zaista proverili da li im je proizvod zanimljiv. Kada korisnici na kraju iskomuniciraju – kroz potpuni manjak interesovanja – da im ideja nije primamljiva, startap propada.\nCitat Erika Risa, pisca knjige The Lean Startup i jednog od pokretača pokreta najbolje oslikava realnost većine (neuspešnih) startapa. Iskustvo (iz naše, ali i iz daleko razvijenijih startap zajednica) je pokazalo da timovi koji od prvog dana, pre nego što i počnu da programiraju intenzivno upoznaju svoje tržište, traže potencijalne korisnike i razgovaraju sa njima imaju daleko veći procenat uspešnosti. Upravo zbog toga, a na osnovu najboljih praksi Lean Startup pokreta i iskustava nekih od njegovih najistaknutijih proponenata i evangelista, prvi i najveći modul programa će se intenzivno baviti konceptima i tehnikama koje se zbirno nazivaju Customer Development, a za cilj imaju da vas nauče da:\nvašu ideju predstavite sebi i drugima na struktuiran način,\nidentifikujete početne pretpostavke, ciljeve i rizike,\nprepoznajte i pronađite vaše idealne korisnike, saznajte kakav proizvod vaši korisnici žele, i na osnovu dobijenih informacija kreirajte idealan proizvod za vašu ciljnu grupu,\nnajbrže i najtačnije uradite istraživanje tržišta i prepoznate najveće prilike, rizike i konkurente,\nna najbrži i najjeftiniji način da dođete do korisnika i kupaca.\nOvaj deo programa će se sastojati od intenzivnih radionica koje će izvoditi neki od najpoznatijih Lean Startup i Customer Development edukatora, kao i iskusni domaći i strani preduzetnici koji su uspešno koristili ove metodologije na razvoju svojih startapa. Neke od njih već dobro poznajete, a neke ćemo po prvi put ugostiti na Startap Akademiji – kao i uvek, na Startitu ćete dobiti prvu informaciju o njihovim imenima.\nI pič se uči\nRadeći sa nekoliko desetina startapa koji su prošli kroz Startap Akademiju i srodne programe shvatili smo da je rana investicija važan podsticaj i faktor koji često pravi razliku između uspeha i neuspeha. Pravila startap sveta su takva da put do investicije najčešće vodi preko piča, odnosno javne prezentacije startapa. Kao i svaki javni nastup, pič je veština na kojoj se može i treba raditi, a iskustva diplomaca Akademije i onih koji su imali priliku da prisustvuju njihovim prezentacijama na startap događajima i takmičenjima potvrđuju da timovi koji su prošli kroz struktuiranu obuku imaju veliku prednost – i daleko veće šanse da dobiju investiciju.\nKao ilustraciju, pogledatje prezentaciju koju je FishingBooker, jedan od timova sa druge generacije Startap Akademije imao pre nekoliko dana na glavnom događaju TechCrunch Distrupt-a, verovatno najveće startap “smotre” ove godine:\nTokom ovog dela programa naučićete:\nKako da stupite u odnos sa investitorima i na koji način da vodite komunikaciju sa njima,\nŠta investitori žele da vide i čuju i kako da izgradite kredibilitet\nDa kreirate atraktivnu i ubedljivu prezentaciju, odnosno pitch deck,\nDa ubedljivo prezentujete-pičujete,\nŠta da očekujete tokom procesa prikupljanja investicija, i šta dobijanje investicije podrazumeva,\nKako da se pripremite i šta da očekujete kada uđete u startap akcelerator.\nPolaznici prethodnih generacija Startap Akademije su imali priliku da tokom programa direktno komuniciraju sa predstavnicima nekih od najboljih regionalnih i evropskih investicionih fondova i akceleratora – što predstavlja retku priliku kada su programi ovog tipa u pitanju. Za treću generaciju smo odlučili da saradnju sa investitorima podignemo na viši nivo, tako da će polaznici tokom poslednjih dve nedelje programa imati priliku da u svakom od termina akademije prezentuju svoj dosadašnji rad pred investitorima, dobiju dragoceni feedback i ostvare kontakte koji predstavljaju prvi korak u procesu dobijanja investicije i izlaska na globalno tržište.Startap Akademija sarađuje sa velikim brojem investicionih fondova i akceleratora iz regiona i Evrope, uključujući TechStars, Seedcamp, StartupSauna, Kwamecorp, eleven, LauncHub, Startlabs, i mnoge druge.\nPodrška je važna, zajednica još više\nKoliko god da su program i kontakti sa investitorima značajni, ako bacite pogled na utiske i iskustva akademaca iz prethodnih generacija, videćete da gotovo svi u prvi plan ističu vrednost koju donosi uključenost u startap zajednicu. Prema njihovim rečima, sama prilika da upoznaju i svakodnevno rade i druže se sa trideset talentovanih i motivisanih ljudi koji su na istom putu kao i oni je od nemerljivog značaja. Istovremeno, za većinu polaznika Akademije ona predstavlja prvo upoznavanje sa startap scenom u širem smislu.\nTakođe, vreme je pokazalo da timovi koji prođu kroz Akademiju najveći napredak naprave u narednih šest do dvanaest meseci po okončanju programa. Upravo zbog toga timovi koji uspešno završe program Akademije mogu da računaju na kontinuiranu pomoć i podršku kroz mnogobrojne programe SEE ICT-a, uključujući i priliku da svoj startap prezentuju pred stotinama posetilaca Startit Festa, budu preporučeni različitim investicionim fondovima i akceleratorima, i nastave da dobijaju savete od mentora i predavača Akademije.\nToliko za sada – sve novosti i apdejte u vezi Startap Akademije ćete kao i uvek, prvo pročitati na Startitu – a mi se vidimo u sredu u Domu Omladine.


Građani i opština Zvečan zajedno za bolju budućnost | Radio Kosovska Mitrovica\nGrađani i opština Zvečan zajedno za bolju budućnost\n22. December, 2015 15:43 |\nGradonačelnik opštine Zvečan Vučina Janković pozvao je danas građane da u narednoj, 2016. godini više sarađuju sa opštinom i da joj bez ustezanja dostavljaju idejne predloge o tome šta bi na području ove opštinetrebalo da se uradi. Janković je na desetoj, redovnoj sednici SO Zvečan istakao važnost angažovanja celokupnog stanovništva Zvečana zarad zajedničkih interesa. “Svi imaju mogućnost da daju predlog i mi ćemo rado uključiti sve u rad opštine. Nama je cilj da u svim oblastima podignemo kapacitete opštine Zvečan kako bi obezbedili uslove za normalan život kakav priliči XXI veku”, kaže Janković.\nNa sednici je danas posebno skrenuta pažnja na poteškoće koje opštini Zvečan stvara Trezor u Prištini koji otežava prenošenje – kroz subvencije – odobrenih novčanih sredstava za lečenje naših sugrađana I bezdetnih bračnih parova. U ovoj godini, za lečenje dece I pomoć socijalno najugroženijim licima, opština Zvečan je kroz subvencije odobrila sredstva u visini od 90.000 evra. Dosad je isplaćeno svega 10.000 evra, odobrenih u avgustu, a sve nakon toga naišlo je na problem. “U kontaktu smo sa Trezorom, Ministarstvom finansija… Radimo sve što je u našoj moći da se ove subvencije realizuju”, kaže predsednik SO Zvečan Saša Popović. Ova sednica je poslednja u 2015. godini.


Kikindski rukometaši na korak od ulaska u viši rang takmičenja – TV Kikinda\nKikindski rukometaši na korak od ulaska u viši rang takmičenja\nUtakmicom između rukometaša „Kikinde Grindeksa“ i Sivca biće rešeno prvenstvo u Prvoj ligi Sever. Kikinđani se nadaju da će pobedom potvrditi čelno mesto na tabeli i tako proslaviti ulazak u viši rang takmičenja.\nIako je do kraja sezone ostalo da se odigra još pet mečeva, trener kikindskih rukometaša Dušan Pašić ubeđen je da će već u narednoj utakmici sve biti rešeno:\n-Utakmica koja se igra u subotu, u 18 sati protiv „Sivca“, trenutno pretposlednje plasiranog tima na tabeli. Cele nedelje se pripremamo i pobedom u subotu ćemo rešiti to prvenstvo.\nUkoliko u subotu iskoriste prednost domaćeg terena i ostvare pobedu, Kikinđani će ostvariti cilj koji je zacrtan na početku prvenstva, odnosno plasman u viši rang takmičenja, u Super B ligu.\nTim je oslabljen, jer je nekoliko igrača povređeno. Bez obzira na to, cela ekipa optimistično ulazi u naredni meč. Golman Slavko Miškov istakao je i koji je to momenat tokom prvenstva bio presudan za ovakav uspeh kikindskog tima.\n-To bi bio derbi u Crvenki, gde smo pobedili glavnog konkurenta. Od početka drugog dela sezone svaku utakmicu smo pobedili, a kad smo ostvarili 5 bodova razlike, sve je bilo rešeno.\nPobeda u Crvenki i konstantan kvalitet igre dovele su Kikinđane do liderske pozicije na tabeli. Trener Pašić i golman Miškov pozvali su sve navijače da u što većem broju dođu u subotu u halu SC „Jezero“ i podrže ih u možda ključnoj borbi za prolazak u viši rang takmičenja.


Slavka Drašković: Dijaspora može da bude najbolji pokretač razvoja Srbije | Управа за сарадњу с дијаспором и Србима у региону\nHome >>> Vesti >>> Matica >>> Slavka Drašković: Dijaspora može da bude najbolji pokretač razvoja Srbije\nSlavka Drašković: Dijaspora može da bude najbolji pokretač razvoja Srbije\n23. decembar 2013.\tMatica, Vesti 6 Views\nPoslovnoj konferenciji Srbije i dijaspore u Beogradu prisustvovali su premijer Srbije Ivica Dačić sa ministrima Igorom Mirovićem i Draganom Glamočićem i gradonačelnicima Zoranom Perišićem i Bratislavom Gašićem. Direktorka Kancelarije Vlade Srbije za saradnju sa dijasporom i Srbima u regionu Slavka Drašković rekla je da dijaspora može da bude najbolji pokretač boljitka i razvoja države, najveća pomoć i ambasador za popravku imidža u svetu.\nOna je poručila da Vlada i lokalne vlasti rade na stvaranju dobrog ambijenta za njihovo poslovanje što je i cilj sporazuma „Zaposlimo Srbiju“, koji će danas biti potpisan, a čiji je akcenat na povezivanju dijaspore sa lokalnom samoupravom.\nSlavka Drašković je rekla da je srpska dijaspora lokalno orijentisana, da su Srbi iz dijaspore povezani sa svojim zavičajem i mestom iz kojih su potekli i da je zato 90 odsto investicija koja dolaze iz dijaspore lokalno orijentisano.\n„Gradonačelnici su danas tu da bi se predstavili i ponudili dobar ambijent za investiranje, ali i obavezali ulaskom u projekat da će vam dati dobre prilike i stabilan poslovni ambijent oslobođen državnih administracija, kao i da će sami raditi na pomoći u prikupljanju svih materijala i dokumenata potrebno za dozvole, da će se dozvole izdavati u najbržem, roku i da neće uvoditi nove takse dok je investicija u toku“, rekla je ona.\nIzvršni direktor za finansije i računovodstvo Telekoma Srbija Milenko Dželetović rekao je da Srbija ne sme da ispusti istorijsku šansu i ne iskoristi kapacitete dijaspore za dobrobit matice, ali da nasleđeni problemi traže mozaik rešenja.\n„Svako parcijalno rešenje, svaki ishritren korak, ako ne bude deo sveobuhvatne strategije biće gubljenje vremena. Ovde je vreme dragocenije od novca. Srbiji, vladi i nosiocima ekonomske politike potreban je „Zaokret“, pre svega u otvaranju novih radnih mesta, povećanju zaposlenosti, porastu bruto domaćeg proizvoda i blagostanja, odnosno zaokret ka modernijoj i funkcionalnijoj Srbiji“, rekao je Dželatović.\nOn je dodao da je projektom „Zaposlimo Srbiju“ u planu formiranje banke, koja ne bi bila klasična investiciona banka.\n„Projekat srpske banke dijaspore je pionirski, ali je utemeljenje za osnivanje srpsko-američke banke, koja je funkcionisala na najbolji način u smislu povezivanje matice i dijaspore“, rekao je on.\nDželetović je dodao i da je najavljen i zakon o ulaganjima, koji po prvi put na isti način prilazi domaćim i stranim investitorima i predviđa uvođenje jednog šaltera, gde će lokalne vlasti imati veliku odgovornost.\nU okviru poslovne konferencije „Srbija i dijaspora“ u Beogradu, predstavnici gradova i opština Kruševac, Niš, Požarevac, Užice, Novi Sad, Petrovac na Mlavi, Negotin, Ljubovija i Trstenik i direktorka Kancelarije Slavka Drašković potpisali su sporazum „Zaposlimo Srbiju“, čiji je cilj povezivanje dijaspore sa lokalnim samoupravama.\nDirektorka Kancelarije, Slavka Drašković i gradonačelnik Kruševca Bratislav Gašić\nSporazumom je predviđeno da gradonačelnici ponude dobre prilike za investiranje i stabilan ambijent oslobođen administrativnih prepreka, rekla je Drašković.\n„Predviđeno je da predstavnici opština i sami rade na prikupljanju materijala i dokumenata za dozvole, da ih izdaju u najbržem roku, kao i da se ne uvode nove takse dok je investicija u toku. Vlada i lokalne vlasti treba da rade na stvaranju dobrog ambijenta za poslovanje, a članovi dijaspore mogu da budu najbolji pokretač boljitka i razvoja Srbije i ambasadori za popravku imidža u svetu“, rekla je Drašković.\n[blockquote_left] Stanojević: Novac koji dolazi sa Istoka niko nije računao\nDragan Stanojević, predsednik Skupštine dijaspore i Srba u regionu tražio je od premijera Dačića da primi delegaciju Skupštine koja bi mu predočila probleme koji su se postavili kao prioritetni u odnosima dijaspore i matice i najavio da će jedna od tema biti zakonske izmene. U svom izlaganju Stanojević je istakao da u procenama novčanih sredstava koja dolaze iz dijaspore niko nije uzeo u obzir ogromna sredstva koja dolaze iz evro – azijskih zemalja, pre svega od naših građevinskih radnika. [/blockquote_left]\nMinistar regionalnog razvoja i lokalne samouprave Igor Mirović rekao je, povodom potpisivanja sporazuma, da je Srbija među zemljama koje imaju najveće regionalne razlike u Evropi, ali da će nova regionalna politika dati šansu svim regionima i biti usmerena na iskoršćavanje njihovih potencijala.\nMirović je rekao da će nova regionalna politika koju priprema to ministarstvo biti utvrđena nacionalim planom regonalnog razvoja koji će biti promovisan u narednih nekoliko meseci.\nOn je naveo će u narednom periodu biti finansirani projekti u cilju jačanja regionalne konkurentnosti, ali bez upliva politike, na osnovu jasnih ekonomskih parametara.\nMirović je istakao da je svestan slabosti uprave i administracije, kao i da nedostaju principi upravljanja u javnoj upravi i dodao da je u pripremi nekoliko zakona koji će biti temelj za profesionalizaciju i povećanje efikasnosti administracije na lokalnom nivou.\nMinistarstvo će sve kapacitete i sredstva usmeriti na stvaranje uslova za nove investiicje u lokalnim samoupravama kako bi se smanjila nezaposlenost, rekao je Mirović i dodao da veruje da će i predstavnici dijaspore pronaći šansu u tome.\nGradonačelnik Kruševca Bratislav Gašić rekao je da je povezivanje opština sa dijasporom jedna od karika koja je nedostajala političkim kormilarima.\nUkazujući da postoji opravdano nepoverenje zbog prošlosti, Gašić je rekao da su predstavnici vlasti dokazali da rade odgovorno, savesno i pošteno.\n„Idući od nacionalnog ka lokalnom nivou, želim da kao gradonačelnik Kruševca unapredimo mehanizme saradnje sa dijasporom koji su se pokazali nedovoljnim“, rekao je Gašić.\nPrevious Borba za nacionalni interes učešćem u vlasti\nNext Posle bala, platforma za jači glas\nZakazana fudbalska utakmica Srba iz Hrvatske i Hrvata iz Srbije\nIzvor: Kros RTS-a Država zdušno podržava Kros RTS-a, i sve njegove obrazovne i sportske segmente. …\nСомалија ће преиспитати и укинути одлуку о признању једнострано проглашене независности Косова\nМинистар Дачић разговарао са председником Гане\nВеома важна посета Републици Гани ради успостављања што бољих односа\nМинистар Дачић разговарао са највишим звничницима Републике Того


Iz S BiH poručili Dodiku: O državnoj imovini nema šta da se pregovara! - Index.ba\nČlan Predsjedništva BiH Milorad Dodik ponovo je danas izjavio da nastavlja s politikom vraćanja nadležnosti na nivo bh. entiteta RS, te da ne može prihvatiti da bude politička odluka da se RS-u oduzimaju šume i imovina, poručili su iz S BiH.\n-Ne možemo da prihvatimo da to bude predmet razgovora na nivou BiH, time se mijenja suština Dejtonskog sporazuma, rekao je Dodik.\n-Milorad Dodik nastavlja obmanjivati javnost čime najviše dovodi u zabludu svoje sljedbenike koji će zajedno s njim i sa građanima trpiti štetu zbog neustavnih i nezakonitih poteza koje najavljuje. Nije moguće bh. entitetu RS oduzeti državnu imovinu jer ona prosto nije u vlasništvu bh. entiteta RS, niti entitet može vratiti nadležnosti sa državnog nivoa. Dodik samo može poštovati Ustav BiH na čijem temelju su donesene i presude Ustavnog suda BiH koje jasno ističu da je vlasnik državne imovine jedino i isključivo Bosna i Hercegovina. Zbog toga pitanje vlasništva nad imovinom ne smije biti predmet bilo kakvih pregovora, stoji u saopćenju S BiH.\nPrethodni članakŠarović: RS je zahvaljujući Dodiku postala svjetski slučaj i crna ovca\nNaredni članakPotvrđena optužnica protiv bivšeg premijera RS-a Aleksandra Džombića


U Sinagogi su u toku radovi na oslikavanju zidova, završetak svih radova do kraja godine - YU eco radio i Televizija\nNaslovna / Društvo / U Sinagogi su u toku radovi na oslikavanju zidova, završetak svih radova do kraja godine\nMiljana Crnogorac septembar 19, 2017\tDruštvo Napiši komentar 83 Pregledi\nNakon mnogo godina, subotička Sinagoga uskoro će vršiti funkciju zbog koje je i sagrađena, poručio je predsednik Saveza jevrejskih opština Srbije gospodin Robert Sabadoš. Trenutno su u toku radovi na oslikavanju unutrašnjih zidova ove velelepne građevine, kao i limarski radovi na kupoli, a krajnji rok za završetak svih radova je 31. decembar.\nVeć četrdeset godina subotička Sinagoga vapi za restauracijom, a isto toliko godina dug san subotičkih Jevreja, uskoro će biti ostvaren. Prema planu, svi radovi trebali bi da budu gotovi do kraja godine, a trenutno su u toku limarski radovi na kupoli, kao i oslikavanje zidova što je najzahtevniji posao, istakao je predsednik Saveza jevrejskih opština Srbije Robert Sabadoš.\nNa zahtev restauratora na pojedinim delovima zidova ostaće kvadrati na kojima će se videti motivi oslikani davne 1903. godine. Kada se završe radovi na oslikavanju zidova, sledi postavljanje podnih obloga i vraćanje klupa, čime se završava restauracija Sinagoge.\nPo završetku rekonstrukcije primarna funkcija Sinagoge ostaće verska, za potrebe jevrejske zajednice, ali će biti otvorena i za posete turista, poručuje Sabadoš i dodaje da će Sinagoga služiti i kao izložbeni prostor, kao i mesto za organizaciju kulturnih događaja najvišeg ranga u gradu.\nPrethodna Budućim upravnicima zgrada predstavljene mogućnosti upravljanja otpadom\nSledeća Plan javnog zdravlja za unapredjenje zdravlja stanovništva


Prikazivanje članaka po tagu Telefonija\nutorak, 27 oktobar 2015 17:02\nEvropski parlament danas je izglasao postupno ukidanje rominga u sklopu paketa Jedinstveno evropsko tržište za elektronske komunikacije.\nPrigovore na predlog su imale manje grupe u parlamentu, poput Zelenih, krajnje levice i euroskeptika koji su u zadnjoj fazi podnijele amandmane kojima traže brisanje cijelog teksta.\nParlament je stavljen u poziciju gde su morali da odluče hoće li prihvatiti roming i nejasno određenu mrežnu neutralnost ili neće prihvatiti ništa, pa će ceo proces potrajati još nekoliko godina. Velikom većinom su podržali kompromis, i odbacili sve amandmane.\nStoga su zastupnici izglasali i nova pravila o neutralnosti interneta u celoj Evropskoj uniji.\nPredlog Evropske komisije ide za tim da se zabrani diskriminacija i omogući neutralnost interneta, ali isti predlog dopustio bi telekomukacionim kompanijama da daju veću brzinu surfovanja korisniku koji više plati. Evropski parlament, Veće EU i Komisija pregovaraju o konačnoj verziji zakona.\nsreda, 05 avgust 2015 04:12\nPitane samo prve komšije\nGrađani jedne od najstarijih gradskih mesnih zajednica u Somboru, Stare Selenče, bili su neprijatno iznenađeni, kada je u njihovom susedstvu, u Dubrovačkoj ulici, u četvrtak počeo da niče crveno-beli antenski stub, namenjen mobilnoj telefoniji. Sumnjajući na štetnost nejonizujućeg zračenja koje emituju bazne stanice mobilnih telefonija, žitelji Dubrovačke, ali i okolnih Školske, Duje Markovića i Ulice Maksima Gorkog, prionuli su na prikupljanje potpisa za peticiju kojom od gradskih vlasti zahtevaju da se radovi prekinu i ponovo razmotri već izdato rešenje o odobrenju izgradnje ovog infrastrukturnog objekta, opkoljenog porodičnim kućama.\n„S pravom se pitamo, kako je moguće da se radovi ovog tipa mogu početi bez saglasnosti stanovništva koje živi u neposrednoj blizini objekta. Koja je bila procedura određivanja lokacije i izdavanja građevinske dozvole i ko su ljudi koji su prenebregli mišljenje javnosti pri donošenju odluke o postavljanju objekta koji nosi potencijalnu opasnost po zdravlje i živote velikog broja stanovnika ovog dela grada”, navodi se u peticiji, koju je potpisalo već stotinak kućedomaćina iz ove četiri somborske ulice.\nOni insistiraju na obelodanjivanju imena nadležnih koji su se, kako piše u peticiji, izdigli iznad prava građana da odlučuju o svojoj životnoj sredini i pitaju: Ko je postavio pravo sticanja profita iznad prava na zdrav i siguran život svih, posebno dece i mladih ovog dela grada?\nJedan od pokretača ove građanske inicijative i peticije, dr Miroslav Stojisavljević, ogorčen je i zbog toga što se, pored višegodišnjeg problema nesnošljivog smrada iz somborske kafilerije, ovdašnje lokalne vlasti nisu pozabavile i propratnim, ekonomskim efektom postavljanja stuba za bazne stanice mobilne telefonije.\n- Izgradnja objekta ove vrste u centru stambene zone će doprineti drastičnom smanjenju vrednosti stambenih jedinica ovog dela grada. Ovu činjenicu, kao ni ostale, profesionalni deo odeljenja za komunalne poslove u Somboru nikako nije smeo da izgubi iz vida, kada je radio na izdavanju dozvole - kaže dr Stojisavljević i u ime svojih sugrađana postavlja pitanje da li bi potpisnici dokumentacije potrebne za izgradnju bazne stanice za mobilnu telefoniju, pod bilo kojim uslovima, kupili kuću u ovom kvartu.\nGrađani Stare Selenče peticijom traže da gradska uprava zaustavi radove, ispita javno mnjenje i ukloni, odnosno premesti baznu stanicu. S druge strane, postavljanje stuba za bazne stanice mobilne telefonije u Dubrovačkoj ulici, kako tvrde u Odeljenju za komunalne poslove Gradske uprave, posledica je izdatih dozvola koje u potpunosti poštuju zakonsku proceduru u ovakvom i sličnim slučajevima. Pored ostalog priložena je i pisana saglasnost prvih komšija, pa se zbog toga investitoru nije ni moglo uskratiti pozitivno rešenje o gradnji. Sam stub nikao je inače na iznajmljenoj parceli u vlasništvu fizičkog lica, a kao investitor se vodi državni operater mobilne telefonije „Telekom“.\nZračenje je bezopasno\nU svom zvaničnom odgovoru pokretačima i potpisnicima peticije iz nadležnog Odeljenja za komunalne poslove Gradske Uprave Sombor su naglasili da, saglasno odredbama Zakona o proceni uticaja na životnu sredinu, za izgradnju antenskog struba nije potrebna procena uticaja na životnu sredinu.\nI pored toga, Institut „Vatrogas“ Novi Sad je na zahtev investitora izradio stručnu ocenu opterećenja životne sredine. Urađena je analiza proračuna i izmerenog nivoa elektromagnetnog polja u lokalnoj zoni, i utvrđeno je da su u slučaju rada bazne stanice maksimalnim kapacitetom dobijene vrednosti polja ispod 10 odsto granične vrednosti.\nčetvrtak, 26 mart 2015 06:16\nTelenor pustio u rad 4G signal u Srbiji\nKompanija Telenor pustila je u rad 4G signal, a korisnici tog operatera mobilne telefonije mogu već danas da osete sve prednosti ove mreže u okviru svojih tarifnih paketa, tako što će besplatno zameniti SIM kartice za 4G kartice (uSIM) u svim Telenorovim prodavnicama.\nKako je saopšteno iz ove kompanije, 4G mreža Telenora u ovom trenutku pokriva delove Beograda, centar Subotice, Kopaonik i Zlatibor, a u narednom periodu signalom nove generacije pokriće područje Niša i Novog Sada i nastaviti sa pokrivanjem Beograda.\nUvođenje 4G mreže će se odvijati postepeno, prvo u gradskim, a kasnije i u ruralnim oblastima, zavisno od potreba Telenorovih korisnika.\nTelenor je podsetio da je prve testove 4G mreže u Srbiji obavio još 2011. godine, a danas su korisnicima omogućili još pouzdaniju internet konekciju, brže preuzimanje i pretraživanje interneta.\nKompanija podseća korisnike sa uređajima koji podržvaju 4G telefoniju da treba da zamene postojeće SIM kartice za 4G kompatibilnu SIM karticu (uSIM kartice) u najbližoj prodavnici Telenora, koje su već dostupne.\nZamena SIM kartica je besplatna i nužan korak da bi korisnici, osim što je potrebno da budu u oblasti pokrivanja 4G signalom, mogli da koriste 4G.\nU svojoj ponudi Telenor ima uređaje koji podržavaju 4G mrežu, a ako korisnici već imaju takve uređaje (telefone, tablete i MiFi) kupljene u Telenoru, ne moraju kupovati nove, već samo zameniti SIM karticu za 4G kompatibilnu SIM karticu (uSIM kartice) u najbližoj prodavnici Telenora.\n4G mreža donosi do šest puta brži Internet, brže preuzimanje, pretragu i striming nego 3G i pouzdaniju internet konekciju, tako da će korisnici uštedeti vreme koristeći napredne usluge i imati bolje mobilno internet korisničko iskustvo, navedeno je u saopštenju.


Tanjug 21. aprila 2021. 10:48\nVRŠAC – Predstava “Ujka Vanja” prema antologijskoj drami Antona Pavloviča Čehova, u režiji Andreja Nosova, nakon godinu dana pauze biće odigrana 25. aprila u Narodnom pozorištu “Sterija” iz Vršca, u okviru jubilarnog 70. Festivala profesionalnih pozorišta Vojvodine.\nModerno čitanje klasika ruske dramske književnosti publika može gledati i sutra uveče na redovnom repertoaru NP “Sterija”, koja je koproducent projekta u saradnji sa Hartefakt fondom, čiji je osnivač upravo reditelj Andrej Nosov.\n„Mi smo imali pozorište, a onda ga nismo imali dugo, i to je bilo stvarno strašno. Naravno da se veoma radujem što ćemo ponovo da igramo i ‘Ujka Vanju’, koga smo igrali svega nekoliko puta posle premijere“, izjavio je glumac Branko Cvejić povodom povratka ove predstave na repertoar teatra i zbog učešća na festivalu.\n„Radujem se uopšte da radim nakon pauze. Nadam se da će radovati i publika koja nije gledala predstavu“, istakao je Cvejić, koji u tom komadu igra ulogu Serebrjakova.\nNaslovni lik – ujka Vanju tumači Nemanja Oliverić, stalni član pozorišta “Boško Buha”, prisutan u raznim TV serijama (“Komšije”, “Kalkanski krugovi”), a ostale role igraju: Katarina Marković, Mina Obradović, Stefan Bundalo, Monika Boldovina Bugle, Dojna Andrejević Petrović i Jovan Jelisavčić.\nU ovom savremenom čitanju “Ujka Vanje” fokus je na atmosferi vrućine i zapare, što je idealan izgovor za ne-delanje likova u drami.\nPoseta vlasnika imanja, Serebrjakova, izaziva lenjost – svi prestaju da obavljaju uobičajene poslove da bi mu ugađali, a prisustvo njegove prelepe žene Jelene Andrejevne i njena želja za promenom, teraju ih na preispitivanje i podsećanje na propuštene šanse za boljim, ispunjenijim životom.\nGlumci predstave doprineće da se čitanje Čehovljevog teksta pred festivalskom publikom izvede u jednom novom i drugačijem svetlu.\nU autorskom timu su još dramaturg Mina Ćirić, koja je pisala adaptaciju drame, dok kostim, scenografiju i muziku u predstavi potpisuju zajednički Selena Orb i Draško Adžić.\nRazni komadi Čehova (“Galeb”, “Višnjik”, “Tri sestre”) su se igrali ili se još igraju u pozorištima Beograda i Srbije, a od aktuelnih je upravo “Ujka Vanja” u verziji reditelja Egona Savina, na repertoaru JDP-a, gde glavnog junaka tumači Branislav Lečić.\nTakođe, rediteljka Tatjana Mandić Rigonat postavila je njegov komad ”Ivanov”, koji se dugi niz godina sa uspehom igra u Narodnom pozorištu u Beogradu, a osvajao je i mnoge nagrade.


Vesti online / Sport / Tenis / Bojana ispala, Ana u drugom kolu Vimbldona\nOdličan start Ane Ivanović\nAna Ivanović, kao 14. na WTA listi, opravdala je ulogu favorita u duelu sa 51. igračicom sveta.\nPosle odličnog prvog seta koji je Ana rešila u svoju korist sa 6:3, Sančezova je odgovorila istom merom jer je najpre povela sa 4:0, pa Srpkinja više nije mogla da stigne prednost i izgubila je sa 3:6.\nU trećem odlučujućem setu Ivanovićeva je brzo povela sa 5:2, a Sančez je dobila sledeći gem i uspela da malo smanji prednost, pa je Ana odservirala za konačnih 6:3 i plasman u drugo kolo.\nU narednom kolu srpska teniserka će se sastati sa 66. sa WTA liste, Katarinom Bondarenko iz Ukrajine, koja je pobedila japansku veteranku, 42-godišnju Kimiko Date-Krum sa 2:1.\nPosle ispadanja Jelene Janković i Vesne Dolonc, još jedna srpska teniserka je završila takmičenje na Vimbldonu. Bojana Jovanovski je poražena u drugom kolu od Nemice Sabine Lisicki rezultatom 2:1, po setovima 6:3, 2:6, 6:8.\nIako je Srpkinja odlično odigrala prvi set, u drugom se nije najbolje snašla, a u trećem odlučujućem setu Bojana je pri rezultatu 5:6 spasila tri meč lopte, ali je potom izgubila dva gema za redom i završila takmičenje.\nUkupan nagradni fond turnira je 16.060.000 funti.


Vučić zatvara krug - Imenovanja - Nedeljnik Vreme\n24. 5. 2017. / 20.46\nImenovanjem novog direktora BIA ubrzava se proces srastanja države Srbije i vladajuće stranke u jedinstvenu celinu. Ipak, u kom god pravcu bude poželeo da vodi BIA, Gašić će, kao i njegovi prethodnici, biti u položaju kapetana kome je na upravljanje upravo poveren gusarski brod sa posadom koja ne voli da joj se komanduje i kojoj ne sme da okrene leđa\nOdavno nijedno kadrovsko rešenje nije izazvalo takvu buru u javnosti kao odluka Aleksandra Vučića da na čelo Bezbednosno-informativne agencije postavi Bratislava Gašića, zvanog Bata Santos, bivšeg ministra odbrane i potpredsednika Srpske napredne stranke. Gašić je, posle skandalozne opaske na konferenciji za novinare u Trsteniku ("Volim novinarke koje ovako lako kleknu"), bio primoran na ostavku i osamnaestomesečni boravak u političkom špajzu. Sada ga je Vučić vratio pravo u centar pozornice.\nPotez je bio besprekorno medijski orkestriran, što ukazuje da nije bio impulsivan. Najpre je u nedelju nekoliko beogradskih medija javilo da će Gašić doći na čelo BIA. Zatim je Gašić to u ponedeljak demantovao, rekavši da su to "samo novinarske priče". A onda je Vučič istog dana najpre indirektno, a zatim direktno potvrdio odluku. Najpre je u kratkoj izjavi za "Blic" rekao da je "Bratislav Gašić veoma vredan, posvećen čovek, odan svojoj državi" i zahvalio se dosadašnjem direktoru Aleksandru Đorđeviću. Nekoliko sati kasnije bio je malo detaljniji: "Gašić je izdržao godinu i po dana bez ijedne funkcije", rekao je Vučić novinarima i dodao da je njegov izabranik "platio skupu cenu za jedan incident". Poentirao je rečima da "Gašić zna sve o sistemu bezbednosti" i, poslednje ali najbitnije, da je "uveren u njegovu lojalnost".\nIako je Vučić mesecima najavljivao da Gašića u nekoj budućoj raspodeli čeka visoka politička funkcija, mnogi nisu verovali da će ići tako daleko da ga postavi na čelo najveće i najvažnije bezbednosne službe u Srbiji. Da je incident u Trsteniku jedina mrlja u njegovoj biografiji, ni po jada, ali pre toga je bila afera helikopter, kada je sedmoro ljudi stradalo jer je posadi vojnog helikoptera koji je prevozio bolesnu bebu bilo naređeno da u nemogućim uslovima pokuša da sleti na Aerodrom "Nikola Tesla". Iako je istraga utvrdila da za ovo niko nije odgovoran, u javnosti je ostala sumnja da su posada, majka i dete žrtvovani zbog želje dvojice ministara – Zlatibora Lončara i Rasima Ljajića – da ih kamere snime kako dočekuju spasioce na aerodromu i da je Gašić, kao ministar odbrane, u tome učestvovao. Niko od pomenute trojice nije prihvatio ni moralnu ni političku odgovornost a Gašić je navodno posle svega poklonio Lončaru model helikoptera – za uspomenu i dugo sećanje. Postoje i drugi "repovi", iz vremena kad je Gašić bio gradonačelnik Kruševca, pa sklapao ugovore sa firmama koje se vode na njegovu ženu i sina, ali to je već stara priča.\nNEPODOBAN ILI NESPOSOBAN: Imajući sve ovo u vidu, ne čudi što je opozicija ljuto ciknula na vest o Gašićevom imenovanju. Lider Demokratske stranke Dragan Šutanovac, bivši ministar odbrane, rekao je da je novi direktor "nedostojan te funkcije", podsetio je na afere i dodao da je Gašić kao ministar "urušio vojsku i sistem odbrane".\n"Šta je čudno što je Gašić direktor BIA ako je predsednik političke stranke koordinator svih službi bezbednosti. Aleksandar Vučić je predsednik političke stranke i istovremeno dobija operativna saznanja svih službi. Pa to je definicija definicije politizacije tajnih službi i odavno već u svim aspektima života neki amateri vode jako ozbiljne resore. Zašto bi oblast bezbednosti bila izuzetak?", zapitao se Saša Radulović iz Dosta je bilo.\nSaša Janković, vođa novoosnovanog Pokreta slobodnih građana, ocenio je da je Gašić "istaknuti jastreb Aleksandra Vučića", te da "SNS u ovom momentu shvata državu kao prirodno stanište, a građani su višak". Zoran Živković iz Nove stranke je kazao da je odluka da član predsedništva stranke obavlja funckiju direktora BIA "presedan" i da toga nije bilo ni kod "Tita, Rankovića, ni u Sovjetskom Savezu, KGB-u…" (tu nije u pravu, ali da ne cepidlačimo).\nOkolnost da se niko iz opozicije već prvog dana nije setio da ukaže da je imenovanje Gašića, uz sve navedeno, protivno zakonu dok ih na to nije podsetio poverenik za informacije od javnog značaja Rodoljub Šabić, govori nešto o tome koliko poznaju materiju o kojoj govore. U članu 20 Zakona o BIA, naime, lepo piše da "Pripadnici Agencije ne mogu biti članovi političkih stranaka". Tek sledećeg dana opozicioni poslanici su u Skupštini otvorili ovo pitanje, ali Gašić je odmah objavio da će "zamrznuti funkciju i članstvo u stranci" pa je problem rešen.\nBIA, SNAJKA, BIA: U samoj Agenciji, međutim, promena na vrhu nije izazvala naročiti potres. Oni su na takve stvari odavno navikli: od 5. oktobra 2000. do danas, BIA je promenila devet šefovskih garnitura, ako računamo Radomira Markovića, koji je ostao na funkciji tri meseca nakon pada Miloševića. Posle njega smo imali Gorana Petrovića, pa Andriju Savića, potom Gorana Živaljevića, zatim Radeta Bulatovića, onda Sašu Vukadinovića, pa Nebojšu Rodića, Aleksandra Đorđevića i sad, konačno, Gašića. Menjani su, dakle, u proseku svake dve godine, a niko od Gašićevih prethodnika nije mogao ili hteo da Agenciju dovede u red. Ono malo pokušaja više se svodilo na lakši kozmetički tretman.\nPrepuštena sama sebi još od smenjivanja Jovice Stanišića u oktobru 1998, Sužba (koja se do 2002. zvala Resor državne bezbednosti) podelila se na frakcije, od koje su neke stupile u otvoreni savez sa gangsterima, što se završilo atentatom na Zorana Đinđića 2003. Akcija "Sablja" koja je nakon toga usledila je odsekla najmaligniji deo tog tumora, ali je štošta ostalo, raširilo se i nastavilo da raste u mraku državne tajne. Današnje frakcije ređe ubijaju, ali su do grla upletene u razne vidove finansijskog kriminala, kao što su sumnjive privatizacije i posredovanje u koruptivnim radnjama. Sve su politički uvezane, uglavnom sa političarima na vlasti, a jedna od njih bavi se isključivo servisiranjem Vučićevog kabineta kompromitujućim materijalima o njegovim rivalima i protivnicima, odakle se distribuiraju ka tabloidima, i drugim medijima. Sve se to, kažu izvori "Vremena", radi preko paralelnih kanala, mimo zakona i pravilnika, a među glavnim koordinatorima je jedan ministar čiji resor uopšte nema veza sa sistemom bezbednosti, ali je odavno dobro povezan sa obaveštajnim podzemljem.\n"Tek kad vidimo koga će Gašić postaviti za zamenika, koga za načelnike uprava i centara bezbednosti po Srbiji, biće jasnije kuda stvari kreću", kaže jedan iskusni operativac, koji razumljivo želi da ostane anoniman, dodajući da se sa tih funkcija operativno upravlja Službom. To što je Gašić visoki funkcioner SNS-a ga nimalo ne zabrinjava. "Svi dosadašnji šefovi dovedeni su po političkoj liniji: nemojte mi reći da je Đorđević bio politički neutralan, ili Bulatović, ili Vukadinović… Ako i nisu bili članovi stranaka, bili su strankama bliski." Prema njemu, Gašićeva politička i privatna bliskost sa Vučićem obezbediće novom direktoru neophodnu političku zaleđinu da u službu uvede kakav-takav red. "Za početak, moći će da preseče bočne kanale koji idu prema raznim političarima iz Vučićevog okruženja i seju konfuziju i razdor." Prema njemu, kad već nema efikasne zakonske i demokratske kontrole nad Službom, i politička kontrola je bolja nego nikakva, pa bi sve to na kraju moglo da bude dobro za nju.\nOni što je dobro za Službu, međutim, nije uvek dobro i za Srbiju. S obzirom na iskustva sa državnim institucijama koje je SNS već stavio pod svoju kontrolu, teško je biti optimista i očekivati promene nabolje – dovoljno je pogledati šta se dešava u policiji, pravosuđu, privrednim gigantima, medijima… Projekat uspostavljanja partijske države je tako reći pri kraju.\nPa ipak, u kom god pravcu bude poželeo da vodi BIA, Gašić će, kao i njegovi prethodnici, biti u položaju kapetana kome je na upravljanje upravo poveren gusarski brod sa posadom koja ne voli da joj se komanduje i kojoj ne sme da okrene leđa. Najzad, ne kaže se uzalud da ministri, predsednici, pa čak i cele države dolaze i odlaze, a Služba, treba se setiti svakog 13. maja, ostaje zanavek.


Poker Srbija: World Poker Tour Vienna Main Event Duplom Eliminacijom Stigao Do Finalnih 17\nZavršen je dan 3 na World Poker Tour Vienna Main Event-u, gde je startovalo ukupno 44 igrača na početku dana. Organizator je predvideo da se igra dok ne ostane poslednjih 18 igrača i to je sproveo u delo, uz dosta uzbuđenja. Dosta dugo se čekalo da se uđe u nagrade, pa se na kraju slomilo na Robert Schulz-u, koji je sa A-8 stavio sve čipove u pot, da bi bio plaćen sa A-T, pa je Austrijanac turnir završio na 28. mestu kao bubble.\nKolonu poslednjih 17 igrača predvodi čip lider iz dana 1, Fedor Holz, koji je igrao skoro svaku ruku. U predposlednji dan ulazi sa 909.000 čipova, dok je odmah iza njega najuspešniji austrijski turnirski igrač svih vremena, Josef Klinger, sa 804.000 čipova. Od poznatijih u igri je i simpatična Francuskinja, Gaelle Baumann, koja trenutno drži 10. mesto sa 311.000 čipova. Zanimljivo je da čip lider sa početka dana Dzmitry Urbanovich nije više u igri jer je eliminisan na 24. mestu, dok je ista sudbina zadesila i najboljeg bugarskog igrača, Dimitar Danchev-a, koji je takmičenje završio na 26. mestu.\nIako je organizator planirao da dan završi sa 18 igrača, u istoj ruci su eliminisana 2 igrača, inače sa ovih prostra, ali državljani Austrije (Danijel Jovanović i Ivan Stefanović) tako da pretposlednji takmičarski dan počinje sa 17 igrača. Po planu dan 4 traje sve dok se ne stigne do poslednjih 6 takmičara, koji će formirati finalni sto ovogodišnjeg World Poker Tour Vienna Main Event-a.


Partibrejkersi 22. marta u beogradskoj Hali sportova "Ranko Žeravica"!\nNaslovna/Grad/Beograd/Partibrejkersi 22. marta u beogradskoj Hali sportova “Ranko Žeravica”!\nLegendardni rok sastav Partibrejkersi obeležiće 30 godina postojanja velikim slavljeničkim koncertom 22. marta u beogradskoj Hali sportova “Ranko Žeravica”!\nJedan od najuticajnijih rok bendova svih vremena imao je trogodišnju koncertnu pauzu u prestonici nakon čuvene svirke na dupke punom stadionu Tašmajdan 2016. godine.\nPartibrejkersi su tokom protekle tri decenije objavili nekoliko izuzetno hvaljenih albuma, a njihov uticaj na mlađe izvođače je nemerljiv. Gotovo da nema kluba na ovim prostorima u kome nisu nastupali dok se posebno pamte njihovi koncerti na Tašmajdanu i Kalemegdanu pred nekoliko desetina hiljada posetilaca.\nFrontmen Partibrejkersa Zoran Kostić Cane najavio je veliki slavljenički koncert:\n– Ono, prolećni rokenrol, svako nešto očekuje pa mu se ne sviđa šta dobije – kazao je Cane.\nKoncert Partibrejkersa u Hali sportova “Ranko Žeravica” odigraće se u okviru Kontakt konferencije čije je treće izdanje planirano od 20. do 23. marta.\nPredhodno SRBIJA NA DOBROM PUTU DA DO KRAJA GODINE BUDE USVOJENA PREGOVARAČKA POZICIJA ZA POGLAVLjE 27 U DOGOVORU SA EVROPSKOM KOMISIJOM\nSledeće Biković: “Ovo je film koji je važan za nas”


Jesenji kalendar sajmova Beogradskog sajma - Biznis i Finansije\nHome\tVestiBiznis & Finansije\tJesenji kalendar sajmova Beogradskog sajma\nBeogradski sajam pomogao koliko god je bilo potrebno i čime god je mogao, niti je umanjila poslovni entuzijazam niti redukovala planove u vezi sa predstojećom jesenjom sajamskom sezonom.\nHronološki prva jesenja sajamska manifestacija biće održana od 10. do 13. septembra. Organizuje je kompanija A&L Expo, u saradnji sa Beogradskim sajmom, a radi se o tri kompatibilna, specijalizovana i već tradicionalna sajma: 13. Packtech Expo Balkan (mašine i oprema za pakovanje, ambalaža), 10. Conbak Expo Balkan (mašine, oprema, sirovine, aditivi i začini za pekare, konditore i ugostiteljstvo), te 5. BioBalkan Expo (organska poljoprivreda i zdrav stil života).\nPrvi jesenji sajam u organizaciji Beogradskog sajma je 112 EXPO – 39. Međunarodni sajam prevencije i reagovanja u vanrednim situacijama i bezbednosti i zdravlja na radu. Održava se od 23. do 26. septembra, pod već tradicionalnim pokroviteljstvom Ministarstva unutrašnjih poslova Republike Srbije i Ministarstva rada i socijalne politike Republike Srbije. S obzirom na to da je jedna od ključnih tematskih vodilja ovog sajma “zaštita od požara, poplava, zemljotresa i hemijskih akcidenata”, njegov značaj i smisao u kontekstu svega što je zemlju snašlo u poslednje vreme – nemerljiv je i očigledan.\nZa termin od 25. do 28. septembra predviđena su dva izrazito komercijalna sajma u organizaciji kompanije Duke&Peterson: 4. CE&HA – Sajam potrošačke elektronike i kućnih aparata, koji predstavlja najnovija dostignuća u oblasti IT industrije, telekomunikacija, audio, video i foto tehnike, kućne zabave, interneta, video igara i kućnih aparata, i 2. World of Light – International Lighting Fair Serbia (sajam posvećen svim vrstama javnog, unutrašnjeg i dekorativnog osvetljenja).\nSredina oktobra doneće čitav niz raznovrsnih i reprezentativnih sajamskih manifestacija. Taj niz počinje 39. Sajmom medicine i stomatologije MEDIDENT 2014 (9-11. oktobra), međunarodnom izložbom medicinske, laboratorijske, stomatološke i veterinarske opreme i sredstava, farmaceutskih i drugih proizvoda i usluga u oblasti medicine. Kao i prethodnih godina, posetiocima će biti ponuđen i znatan broj besplatnih medicinskih usluga, edukativnih predavanja i publikacija.\nJoš dok traje Medident, počinje “Dodir Pariza” (11-12. oktobra), 24. Međunarodni kongres i sajam kozmetike, nege kose, estetike i zdravlja, u organizaciji Eco Design Studio Group, a već sledećeg dana (13-16. oktobra) počinju dve reprezentativne sajamske manifestacije Beogradskog sajma: 10. Međunarodni sajam energetike (električna energija, ugalj, gas i nafta, obnovljivi izvori energije, energetska efikasnost…) i 11. Međunarodni sajam zaštite životne sredine i prirodnih resursa (ECOFAIR).\nDok su Energetika i ECOFAIR u zenitu, na polovini trajanja, (od 15. do 18. oktobra) počinju dva sledeća sajma: 36. Međunarodni sajam grafičke i papirne industrije GRAFIMA (grafička oprema, rezervni delovi, sirovine i pomoćni materijali za grafičku industriju, gotovi grafički proizvodi, grafičke usluge) i 22. Međunarodni sajam informatičko-birotehničke opreme BIROEXPO (biro oprema, mašine i pribor za kancelarijsko poslovanje, kancelarijski nameštaj i materijal, poslovna galanterija i pokloni, dekorativni i foto program…). Kao i u prethodnom slučaju, Grafimu i BiroExpo, još dok traje, “nasleđuje” 14. Dečiji sajam, na kojem će od 17. do 19. oktobra biti predstavljeni proizvodi i sadržaji u vezi sa pravilnim rastom i razvojem dece i beba, od odeće i obuće, preko igračaka, hrane i nameštaja, do obrazovanja, štednje, krerativnih radionica itd. Organizator Dečijeg sajma je Snar Group.\nKonačno, oktobar završava i novembar počinje po pravilu najvećim sajamskim događajem godine u Srbiji i jednim od svetskih događaja – 59. Međunarodnim beogradskim sajmom knjiga – koji će biti održan od 26. oktobra do 2. novembra. Ovogodišnji počasni gost najstarije, najveće i najposećenije književne manifestaciju u ovom delu Evrope biće Kina. Pomalo u senci pisaca i izdavača, knjižara, distributera i bibliotekara, domaćih i stranih knjiga, kupovine i prodaje autorskih prava, tematskih razgovora i izložbi, Sajam knjiga će pratiti, u istom terminu, dve više nego komplementarne sajamske manifestacije – 45. Međunarodni sajam opreme i sredstava za savremenu nastavu (UČILA) i 7. Sajam obrazovanja (ZVONCE).\nCentralni sajamski događaj u novembru biće svakako 52. Međunarodni sajam nameštaja, opreme i unutrašnje dekoracije (UFI), sa 52. Međunarodnom izložbom mašina, alata i repromaterijala za drvnu industriju. Ovaj reprezentativni sajam, najznačajnija sajamska manifestacija u oblasti nameštaja, uređenja enterijera i prateće industrije repromaterijala i mašina za industriju nameštaja u regionu Jugoistočne Evrope, biće održan od 10. do 16. novembra.\nKraj novembra posetioci Beogradskog sajma moći će da dočekaju uz još jedan više nego interesantan koktel manifestacija. Prema najavama, taj koktel trebalo bi da počne Izložbom sitnih životinja u organizaciji Udruženja odgajivača sitnih životinja “Avala – Beograd”, i to od 20. do 23. novembra.\nPotom, istog dana, 26. novembra, počinju čak tri interesantna sajma:\n9. Sajam etno hrane i pića (26-29), koji promoviše autohtonu hranu i piće sa užih geografskih područja, opremu za proizvodnju i čuvanje etno hrane, akreditovane laboratorije za testiranje kvaliteta hrane itd; potom BIZNIS BAZA – 13. Međunarodni sajam preduzetništva za mala i srednja preduzeća, koji predstavlja privrednike i uslužne delatnosti i institucije u funkciji razvoja preduzetničke kulture u Srbiji (26-28), te 6. Sajam lokalne samouprave (26-28), u organizaciji Ministarstva regionalnog razvoja i lokalne samouprave, a cilj je predstavljanje aktivnosti, resursa i potencijala opština, gradova i regiona Srbije i Jugoistočne Evrope.\nIako zima još nije na vidiku, ovaj komplet sajmova začiniće jedan tipično zimski – 29. EXPO ZIM – koji je ove godine najavljen u terminu od 27. do 30. novembra. Sajam je namenjen svima onima koji bi da se obaveste o zimskom turizmu i rekreaciji, da razmene polovnu i kupe novu zimsku opremu i slično.\nPoslednji mesec u godini trebalo bi da, u organizaciji Danas Conference Center DOO, otvori jednodnevni sajamski događaj, 4. Međunarodni sajam “Ekonomija sporta” (3. decembra), koji je zamišljen kao mesto okupljanja korporacija koje su već realizovale velike infrastrukturne sportske projekte u SAD, Velikoj Britaniji, Izraelu, Francuskoj, Portugalu, Rumuniji… Potom, 7. decembra, sledi tradicionalni 15. Božićni (Christmas) bazar u organizaciji IWC, Međunarodnog ženskog kluba iz Beograda. Radi se o izuzetno popularnom, humanitarnom prodajnom sajmu robe široke potrošnje, čiji kompletan prihod, i od prodaje izloženih artikala i od ulaznica, ide u humanitarne svrhe. Za isti dan planirana je i 55. Međunarodna izložba pasa svih rasa (CACIB) u organizaciji Kinološkog saveza Srbije.\nI, sam kraj godine, kako to nalaže još jedna tradicija, obeležiće Novogodišnji vašar, koji će od 20. do 30. decembra ponuditi već dobro poznate sadržaje, kakvi priliče kraju godine i novogodišnjem ugođaju – zabavu, sportska takmičenja za amatere, takmičenja u video igricama, klizališta, zabavni park, filmske projekcije itd.\nKao i bezbroj puta do sada, ovakav “planski okvir” moguće je korigovati, prilagoditi zahtevima i potrebama posetilaca i tržišta u celini, a istorija je pokazala da su upravo neke od ad hoc sajamskih manifestacija, organizovanih za kratko vreme i izvan dugoročnih projekcija, postajale nezaobilazna okupljališta i običnih posetilaca i poslovnih ljudi. Radi takvih iznenađenja vredi nekako pregrmeti ovo dugo toplo leto.


novoizabrani potpredsednik Srpske napredne stranke\nSnezana Djuric Pijevac\t 01.06.2021. 12:20h 13:35h\nBEOGRAD - Od ranije izjave o nemogućnosti da sarađujem sa Goranom Vesićem napravljen je rijaliti i dobila je pogrešnu dimenziju u čemu ja nisam hteo da idem dalje, rekao je danas novoizabrani potpredsednik Srpske napredne stranke (SNS) Aleksandar Šapić.\n"Mislim da u jednoj tako velikoj organizaciji od 700.000 ljudi, koja ima toliko veliko poverenje ljudi i toliko veliku vlast, naopako kad bi svako sa svakim mogao da bude najbliži saradnik. To znači i sa onima sa kojima ne mogu blisko da sarađujem, ne mora da bude zla namera. S nekim možete s nekim ne možete, niste na istoj talasnoj dužini, ali to apsolutno nema nikakve veze da li ćete da radite zajednički u interesu i svoje organizacije i društva i naroda", rekao je Šapić.\nOn je gostujući na Televiziji Pink dodao kako će svako ko ima bilo kakav problem s njim, moći da ga reši unutar stranke.\nŠapić je naveo da se na sednici Glavnog odbora SNS-a na kome je izglasano ujedinjenje sa Srpskim partiotskim savezom, a on izabran za potpredsednika, atmosfera bila lepa i prirodna, i da ni jednog trenutka nije osetio da nije dobrodošao.\n"Meni je Vučić rekao na dva-tri dana pred Glavni odbor da je na 169 opštinskih odbora nije bilo primedbim na ujedinjenje, što me je pozitivno iznenadilo. Na meni i na svima nama je da u budućnosti kreiramo što kvalitetniji odnos i da na osnovu svog rada i rezultata krčim svoj put kroz srpsko društvo", rekao je Šapić.\nDodao je kako političari ne smeju nikad da zaborave da stranke ne postoje zbog sebe, nego zbog Srbije.\n"Mislim da je SNS toga svesna. Dobra stvar koju sam video na tom skupu je da su se otvorili konkretni problemi. Uočio sam da je Vučić neko ko nikad ne okreće glavu od problema i ima izuzetno kvalitetnu percepciju objektivnog stanja stvari, čak i stvari koje mu ne idu u korist", ocenio je potpredsednik SNS.\nŠapić je zaključio da stranku na jesen očekuju unutarstanački izbori izbori, skupština i postavljanje novog rukovodstva kao priprema za ulazak u izbornu kampanju.\nAleksandar ŠapićGoran VesićGlavni odbor SNS


vučić – PodrinjeINFO\nApril 05, 2016 No Comments Izbori 2020 PodrinjeINFO\nVučić u Loznici\nPredsednik Srpske napredne stranke Aleksandar Vučić, razgovarao je sa građanima Loznice u prepunoj pešačkoj zoni ispred Doma kulture “Vuk Karadžić”. Prisutnima je obećao pomoć Vlade Republike Srbije u infrastrukturnim projektima i otvaranju novih radnih mesta u Loznici.\nJuly 11, 2015 No Comments Srbija Tomislav Živanović\nVučić napadnut u Potočarima\nPremijer Srbije Aleksandar Vučić i delegacija napadnuti su kamenicama i drugim predmetima tokom posete Memorijalnom kompleksu u Potočarima. Delegacija na čelu sa Vučićem napustila je Srebrenicu. Jedna osoba uhapšena zbog napada na srpsku delegaciju, javlja RTS. Kako su naveli iz delegacije, Vučić je pogođen kamenom u lice i polomljene su mu naočare.Pojedinci iz mase su nasrtali na obezbeđenje srpske delegacije u pokušaju da dođu do Vučića i\nJune 02, 2015 No Comments Srbija Tomislav Živanović\nPredsednik Vlade Srbije Aleksandar Vučić stigao je u zvaničnu posetu Sjedinjenim Američkim Državama gde će, na poziv američkog potpredsednika Džozefa Bajdena, boraviti do četvrtka 4. juna. Neposredno po dolasku u Vašington, Vučić je za RTS izjavio da je ova poseta veoma važna za našu zemlju i da je srećan što ima “pun raspored”. Vlada Srbije je najavila da će se Vučić, prvog dana zvanične posete, sastati se\nMay 28, 2015 No Comments Srbija Tomislav Živanović\nPredsednik Vlade Srbije Aleksandar Vučić izjavio je nakon sastanka sa albanskim premijerom Edijem Ramom u Tirani da su odnosi dve zemlje važni i da “pruža ruku prijateljstva”. Vučić je izjavio da je ponosan što je prvi srpski premijer koji je došao u zvaničnu posetu Tirani, da ima mnogo oblasti u kojima dve zemlje treba da sarađuju, ali i da nisu saglasne po pitanju Kosova i Metohije. Premijer\nApril 09, 2015 No Comments Podrinje PodrinjeINFO\nOtvorena fabrika Džinsi u Krupnju\nU Krupnju, varošici sa 5.000 stanovnika u kojoj godinama ne radi ni jedna fabrika, otvoren je pogon Džinsi Srbija. Posao je dobila petina nezaposlenih mladih meštana Krupnja. Prošlog leta nakon poplava upućen je apel za pomoć turskim investitorima na državnom nivou, u jesen je potpisan protokol o saradnji, a ovog proleća u hali nekadašnje Krupanjke nakon deset godina ponovo se čuje zvuk mašina. Za većinu od stotinu zaposlenih mladih ljudi, ovo\nJanuary 11, 2015 No Comments Srbija Tomislav Živanović\nVučić polemikom sa EU izneverio birače\nNevladina organizacija Centar za evro-atlantske studije ocenila je u nedelju da se premijer Srbije Aleksandar Vučić, svojom polemikom sa predstavnicima Evropske unije (EU), neodgovorno poneo prema biračima koji su ga doveli na vlast, na osnovu toga što su poverovali da će ih iskreno voditi ka EU. U saopštenju te organizacije navodi se da je optužba na račun aktivnog diplomate Evropske unije zapravo uvreda institucije koju on predstavlja\nNovember 11, 2014 No Comments Srbija Tomislav Živanović\nPremijer Srbije Aleksandar Vučić izjavio je danas da ne vidi kakve veze Albanija ima sa Kosovom ali da se prilikom posete albanskog premijera Edija Rame pokazalo da “priče o velikoj Albaniji nisu samo naš košmar, već možda i nečiji pusti snovi”. Nakon polaganja venaca na Spomen kosturnicu oslobodiocima u Prvom svetskom ratu, Vučić je novinarima rekao da Srbija želi da vodi politiku razgovora, a ne politiku nasilja. “Ja mislim\nVučić: Država će rešiti problem jalovine\nPremijer Srbije Aleksandar Vučić izjavio je danas da će država rešiti problem izlivanja toksične jalovine iz bivšeg rudnika Stolice kod Krupnja, čim nađe zakonski osnov da interveniše na privatnom vlasništvu. “Mi ćemo da intervenišemo, iako je reč o problemu za koji je odgovorna jedna privatna kompanija. Ali pošto smo shvatili da imamo neodgovornog privatnika, država će naći zakonski osnov, kako da se umeša i pomogne građanima”\nSeptember 18, 2014 No Comments Srbija Tomislav Živanović\nPlate manje za 10 odsto\nPredsednik Vlade Srbije Aleksandar Vučić rekao je danas da plate u javnom sektoru do 25.000 dinara neće biti smanjene, a sve ostale najverovatnije će biti smanjene linerano za 10 ili 10,5 odsto. On je za Radio-televiziju Srbije rekao da će plate u javnom sektoru veće od 100.000 koje prima 31.167 ljudi biti smanjene na nivou solidarnog poreza, koji je 20 odsto. Kada je reč o penzijama, Vučić


Reklo bi se da nam stižu lepe vesti iz oblasti medicine. Stručnjaci iz Amerike uradili su eksperiment gde su bubreg svinje takoreći ugradili u čoveka. Organ životinje je bio podvrgnut genetskoj modifikaciji tako da ga ljudsko telo nije odbacilo što predstavlja pozitivne rezultate za sve porodice čiji član očekuje svog donora. ,,Uradio je ono što je trebalo da uradi, … proizveo je urin”, rekao je direktor institucije, prenosi Le Figaro.\nNaučnici u Sjedinjenim Državama uspeli su da nateraju bubreg genetski modifikovane svinje da funkcioniše na čoveku, što predstavlja nadu za mnoge ljude koji čekaju na transplantaciju. Ako se uspeh potvrdi, zaista bismo mogli zamisliti da bi se jednog dana mogle uzgajati svinje kako bi obezbedile organe (pluća, srca, itd.) ljudima kojima su potrebni. Više od 100.000 Amerikanaca trenutno se nalazi na listi čekanja za transplantaciju organa, dok 17 ljudi umire svaki dan čekajući donora.\nOperacija je izvedena u bolnici NYU Langone u Njujorku 25. septembra, koristeći bubreg svinje koji je bio podvrgnut genetskoj modifikaciji tako da ljudski organizam nije odbacio organ. Bubreg nije bio striktno usađen u ljudsko telo, već je bio povezan sa krvnim sudovima moždano-mrtvog pacijenta, čija je porodica odobrila eksperiment, na gornjem delu njegove noge. Bubreg je “dobro radio” tokom dva i po dana eksperimenta, rekao je za AFP Robert Montgomeri, direktor NYU Langone instituta za transplantaciju. ,,Uradio je ono što je trebalo da uradi, … proizveo je urin”.\nTagovi: bubreg o svinje na čoveka - prva transplantacija - SAD


Radonjić: “Svjesni smo činjenice da smo u Novom Mestu imali mnogo loših iskustava”\nKošarkaši Crvene zvezde sutra gostuju ekipi Krke u zaostalom meču iz 18. kola ABA lige, a trener Dejan Radonjić ističe da su svjesni činjenice da su u Novom Mestu imali mnogo loših iskustava.\nOn je naglasio da će njihov rival sigurno izaći sa velikom motivacijom da izbore opstanak.\n„Očekuje nas još jedan meč u Sloveniji u rasponu od 48 sati, poslije Ljubljane imamo i utakmicu u Novom Mestu protiv ekipe Krke kojoj je svaki meč od izuzetne važnosti. Sigurno da će izaći na teren sa velikom motivacijom da izbore opstanak u ABA ligi. Mi zato moramo prije svega dobro da se pripremimo i odigramo meč sa velikom energijom i borbenošću, svjesni činjenice da smo u Novom Mestu imali mnogo loših iskustava što nas dodatno upozorava pred ovaj meč” – izjavio je Radonjić.\nUtakmica je na programu u utorak u 18:30h.\nPrethodni članakMedžik Džonson otkrio svog favorita za MVP nagradu\nNaredni članakZlatibor savladao Spars, ekipa iz Sarajeva u posljednjim minutima značajno smanjila zaostatak


HP pokreće novu specijalizaciju u oblasti umrežavanja za partnere iz EMEA regiona HP pokreće novu specijalizaciju u oblasti umrežavanja za partnere iz EMEA regiona – Personal magazin\nProdavci mogu ostvariti bolje rezultate na tržištu manjih preduzeća zahvaljujući prilagođenom programu specijalizacije i podršci za mrežne proizvode. HP predstavlja svoju prvu specijalizaciju namenjenu partnerima koji se fokusiraju na prodaju…\nProdavci mogu ostvariti bolje rezultate na tržištu manjih preduzeća zahvaljujući prilagođenom programu specijalizacije i podršci za mrežne proizvode.\nHP predstavlja svoju prvu specijalizaciju namenjenu partnerima koji se fokusiraju na prodaju mrežne opreme malim i srednjim preduzećima. Ova specijalizacija je dostupna u regionu koji obuhvata Evropu, Bliski istok i Afriku.\nNovi EMEA SMB Networking program omogućava partnerima da iskoriste prednost boljih finansijskih podsticaja, lakšeg upravljanja podacima o korisnicima, alata za prodaju i marketing, i mogućnost učešća u aktivnostima za stvaranje novih prodajnih kontakata. Kroz program ostvariće i pristup HP-ovom EMEA Network Design Centru (ENDC) koji partnerima omogućava da projektuju mrežu za njene krajnje korisnike.\n“U ekonomskom okruženju koje se još uvek oporavlja, mala i srednja preduzeća traže načine da snize IT trošove, da pojednostave svoju infrastrukturu i pripreme se za rast”, rekao je Maarten Reinders, direktor prodajnog kanala, HP Networking EMEA. “Novom specijalizacijom HP omogućava partnerima da malim i srednjim preduzećima predstave širu ponudu HP-ove mrežne opreme, kao i da im ponude finansijske podsticaje i pristup opcijama za projektovanje mreže.”\nNovoakreditovani partneri će moći da pomognu malim i srednim preduzećima kod upravljanja ekspanzijom podataka i unapređivanja sopstvenih preduzeća. Kvalifikovanim partnerima HP Networking nudi:\npristup menadžeru podataka o korisnicima radi lakšeg razvijanja posla,\nbesplatnu tehničku podršku,\ninformacije o rešenjima i marketinške materijale,\nprodajne alate i generisanje novih prodajnih kontakata (zavisi od zemlje),\nfinansijske podsticaje, i\npristup referentnim studijama u MSP oblasti.\n“Uvek je važno da postoje saradnja i odnos poverenja sa proizvođačem IT opreme, a posebno u oblasti umrežavanja”, rekao je Marcus Mroczkowski, CEO indasys connectivity GmbH, iz Štutgarta, Nemačka. “Verujemo da uz HP Partner Account Manager i novu mrežnu specijalizaciju za mala i srednja preduzeća imamo na raspolaganju i resurse i podršku da se na mnogo bolji način predstavimo novim i postojećim korisnicima kao stručnjaci za umrežavanje.”\nPrijavljivanje partnera za novu specijalizaciju, koja je deo HP-ovog EMEA Preferred Partner Programa (PPP), je u toku širom EMEA regiona.\nUmrežavanje je ključna komponenta HP-ove konvergentne infrastrukture koja omogućava pokretanje Instant-On Enterprise okruženja. U svetu koji je neprekidno povezan Instant-On Enterprise okruženje ugrađuje tehnologiju u sve što organizacije rade da bi korisnicima, zaposlenima, partnerima i građanima trenutno pružile usluge koje su im potrebne.\nHP pokreće novu specijalizaciju u oblasti umrežavanja za partnere iz EMEA regiona was last modified: February 11th, 2011 by Redakcija\nHPkonvergentne infrastruktureSMB Networking


Zaprašivanje komaraca u Beogradu, 6. maja 2021. - Dan u Beogradu\nNaslovna » BG servis » Zaprašivanje komaraca u Beogradu, 6. maja 2021.\nZaprašivanje komaraca u Beogradu, 6. maja 2021.\nNeko drugi 5. maj 2021. BG servis Postavite komentar\nZaprašivanje komaraca u Beogradu, prvi put 2021. godine, Sektor ekologije i unapređenja životne sredine JKP „Gradska čistoća“ organizovaće 6. maja.\nBiće sprovedene mere kontrole i smanjenja populacije komaraca na javnim površinama na teritoriji grada Beograda. Akcija suzbijanja odraslih formi komaraca uređajima sa zemlje će se sprovoditi od 20.30 i obuhvatiće sledeće lokacije:\nnasip od Pančevačkog mosta ka Malom raju,\nnasip od Bloka 45 ka Ostružničkom mostu,\nnasip Nautičko selo,\nZa potrebe mera kontrole brojnosti komaraca na teritoriji grada Beograda biće angažovane stručne ekipe „Gradske čistoće“.\nKoristiće se preparat koji je registrovalo Ministarstvo za zaštitu životne sredine i koji je upisan u Privremenu listu biocidnih proizvoda.\nIz „Čistoće“ apeluju na građane da omoguće nesmetan rad njihovim ekipama, kao i na pčelare da preduzmu potrebne mere kako bi zaštitili pčele tokom sprovođenja tretmana. (Beoinfo)\nPrethodni Da li je voda roba, kao i svaka druga\nSledeći Marvelov filmski univerzum: Novi bioskopski spektakli


RTCG - Radio Televizija Crne Gore - Nacionalni javni servis :: Ekonomija :: Obezbijediti efikasniju primjenu Zakona o fiskalizaciji\n17. 10. 2019. 14:33 >> 14:58 0\nMontenegro biznis alijansa (MBA) pozvala je nadležne da pokušaju da obezbijede što efikasniju primjenu Zakona o fiskalizaciji u prometu proizvoda i usluga, koja, kako su i ranije upozoravali, neće biti jednostavna.\nOni su saopštili da je na sjednici Savjeta za konkurentnost, taj zakon podržan uz saglasnost većine, ali ne i MBA.\n"No, što je tu je. Sada treba pokušati obezbijediti njegovu što efikasniju primjenu, što neće biti jednostavno. MBA je i na to upozoravala, svjesna problema i dodatnih troškova koji će pogoditi poslodavce", kazali su iz te poslodavačke asocijacije.\nU MBA smatraju da se određena zakonska rješenja pokažu nedovoljno podsticajnim za biznis i pored upozorenja poslovnih asocijacija da bi do toga moglo doći.\n„Najsvježiji primjer je Zakon o fiskalizaciji u prometu proizvoda i usluga i insistiranje MBA da se on, makar neko vrijeme, ne usvoji u predloženoj formi, jer je efikasnije i jeftinije pronaći rješenje u smislu poboljšanja i prilagođavanja potrebama postojeće zakonske regulative“, navodi se u saopštenju MBA.\nMBA je, kako su dodali njeni predstavnici, prilikom učešća u izradi zakonske regulative uvijek nastojala da njeni predlozi budu proaktivni i što podsticajniji za biznis i poslovni ambijent.\n"I u konkretnom slučaju takođe", kazali su iz MBA.\nOni smatraju da je uloga poslovnih asocijacija veoma značajna, jer one svojom fleksibilnošću i stručnošću brzo uočavaju probleme i reaguju na njih.\nIz MBA su poručili da predloge realnog sektora, koji predstavljaju poslovne asocijacije, treba pažljivije razmotriti.\n"Razumijemo stavove i potrebe donosioca zakona, ali smatramo da je naš zajednički cilj i obaveza da stvaramo što podsticajniji poslovni ambijent koji je neophodan uslov za ekonomski i svaki drugi napredak društva i države", zaključuje se u saopštenju.


Miki Runi tužio pastorka za novčanu prevaru – Nadlanu.com\nMiki Runi tužio pastorka za novčanu prevaru\nObjavljeno 16. sep 2011. / 14:06:02\nLOS ANDJELES 16. septembra 2011. (Beta-AP) – Američki glumac Miki Runi podneo je tužbu Vrhovnom Sudu u Los Andjelesu protiv svog pastorka i drugih članova porodice koji su ga, kako tvrdi, godinama ubedjivali da mu preti siromaštvo, primoravali ga da radi i na prevaru mu uzeli milione dolara.\nTužba, podneta u četvrtak, tereti Runijevog pastorka Kristofera Abera, Aberovu ženu Kristinu i druge za zloupotrebu punomoći, iskorišćavanje stare osobe, prevaru i druge prekršaje počinjene tokom poslednje decenije. Prema tužbi, Aber je, dok je Runija držao u siromaštvu pomoću zastrašivanja, zloupotrebio pristup njegovom novcu. On je sa Runijevog računa sebi isplaćivo pozamašnu platu, uzimao “povišice” i služio se računom kao svojim. Kristofer Aber je optužen i da je Runija primoravao da radi, ubedivši ga da će u suprotnom izgubiti kuću i zdravstvene beneficije.\nU tužbi piše i da je Aber preusmerio na sebe svu Runijevu poštu i preuzeo kontrolu nad njegovim prihodima, stambenim troškovima i troškovima socijalnog osiguranja koji su u proseku iznosili oko 12.000 dolara mesečno, kao i da je vremenom prisvojio milione dolara. Aber se, takodje, optužuje za podizanje i korišćenje kreditnih kartica u Runijevo ime kojima je sebi obezbedio ekstravagantan život – Runijevim novcem kupio je dva automobila marke “mercedes”, jedan “porše” i jedna trkačka kola vredna 100.000 dolara.


Švajcarci danas glasaju o ukidanju sporazuma sa EU - BIGportal.ba\nŠvajcarci danas glasaju o ukidanju sporazuma sa EU\n27 Septembra, 2020 27 Septembra, 2020 0155\nGrađani Švajcarske izlaze na referendum na kojem će se, između ostalog, izjasniti da li su za napuštanje Sporazuma o slobodi kretanja ljudi sa EU.\nPristalice ukidanja sporazuma tvrde da će to omogućiti Švajcarskoj da kontroliše svoje granice i izabere imigrante koje želi da primi, dok protivnici upozoravaju da će tako zdrava ekonomija upasti u recesiju, a stotine hiljada građana Švajcarske biće lišeni slobode da žive i rade širom Evrope.\nŠvajcarska vlada pozvala je birače da kažu “ne” napuštanju sporazuma na referendumu, a ministrka pravde Karin Keler Sater je ocenila da bi se time stvorila situacija “gora od Bregzita”, prenosi BBC.\nPredlog da se ukine Sporazum o slobodi kretanja ljudi s EU potekao je od krajnje desničarske antiimigrantske Švajcarske narodne stranke, koja tvrdi da se toj zemlji mora dozvoliti da sama postavi granice o broju stranaca koji dolaze u Švajcarsku.\nMeđutim, ankete predviđaju da taj predlog neće biti prihvaćen, a prema jednom istraživanju 63 odsto ispitanika protivi se tom predlogu, prenosi Gardijan.\nŠvajcarska je odavno odlučila da ne pristupi EU, ali želi pristup evropskom prostoru slobodne trgovine i želi da sarađuje sa Briselom u oblastima poput transporta, životne sredine, istražzivanja i obrazovanja.\nMeđutim, cena za to je da se Švajcarska prihvati “stubove” glavne politike EU, koji uključuju slobodu kretanja i otvaranje granica Šengena.\nPored sporazuma, Švajcarski će glasati o kupovini noviih borvenih aviona, o uvođenju porodiljskog odsustva za očeve, kao i o poreskim olalšicama za porodice.\nOni će takođe glasati o novim pravilima u vezi s lovom na vukove, koji su se nedavno vratili na Alpe.